Aturan dan Peraturan HKBP | HKBP BATU AJI BARU\nBeranda Dokumen HKBP Aturan dan Peraturan Aturan dan Peraturan HKBP\nAturan dan Peraturan HKBP\nATURAN: Ponggol Parjolo HATONTUAN UMUM\nPONGGOL PADUAHON: GOAR, INGANAN, DOHOT PARJONGJONGNA\nPONGGOL PATOLUHON: OJAKAN\nPONGGOL PAOPATHON: PANINDANGION\nPONGGOL PALIMAHON: PARSOMBAON TU DEBATA\nPONGGOL PAONOMHON: OIKUMENE\nPONGGOL PAPITUHON: SANGKAP DOHOT TUJUAN\nPONGGOL PAUALUHON: ULAON\nPONGGOL PASIAHON: ORGANISASI\nPONGGOL PASAMPULUHON: HARUASON\nPONGGOL PASAMPULUSADAHON: PARHALADO\nPONGGOL PASAMPULUDUAHON: PARARTAON\nPONGGOL PASAMPULUTOLUHON: PANUTUP\nPARATURAN: PONGGOL PARJOLO HURIA Bindu 1-3\nPARATURAN: PONGGOL PARJOLO HURIA Bindu 4\nPARATURAN: PONGGOL PARJOLO HURIA Bindu 5\nPONGGOL PADUAHON: RESORT\nPONGGOL PATOLUHON: DISTRIK\nPONGGOL PAOPATHON: HATOPAN Bindu 10-12\nPONGGOL PAOPATHON: HATOPAN Bindu 13-15\nPONGGOL PAOPATHON: HATOPAN Bindu 16-19\nPONGGOL PAOPATHON: HATOPAN Bindu 20-22\nPONGGOL PALIMAHON: ANGKA KOMISI DI HKBP\nPONGGOL PAONOMHON: TOHONAN DI HKBP\nATURAN DOHOT PARATURAN HURIA KRISTEN BATAK PROTESTAN (2002)\nBAGIAN PARJOLO: PAMONAI\nBAGIAN PADUAHON: ATURAN\nPonggol I: Hatontuan Umum\nPonggol II: Goar, Inganan, dohot Parjongjongna\nPonggol III: Ojakan\nPonggol IV: Panindangion\nPonggol V: Parsombaon tu Debata\nPonggol VI: Oikumene\nPonggol VII: Sangkap Dohot Tujuan\nPonggol VIII: Ulaon\nPonggol IX: Organisasi\nPonggol X: Haruason\nPonggol XI: Parhalado\nPonggol XII: Parartaon\nPonggol XIII: Panutup\nBAGIAN PATOLUHON: PERATURAN\nPonggol I : Huria\nPonggol II : Ressort\nPonggol III: Distrik\nPonggol IV : Hatopan\nPonggol V : Angka Komisi di HKBP\nPonggol VI : Tohonan di HKBP\nPonggol VII : Rapot di HKBP\nPonggol VIII : BAGAN ORGANISASI HKBP\nMamungka sian taon 1861, i ma taon hajongjongan ni HKBP, sai maruba do Aturan Paraturan ala parubaan ni angka tingki na niadopan ni huria i di portibi on songon pamatang ni Kristus. Alai nang pe maruba Aturan Paraturan ni huria i, ianggo ojakan ni huria i, i ma Barita na Uli na tarsurat di Buku na Badia i tongtong do hot. Parubaan ni Aturan Peraturan i holan na paampithon dalan do i laho patulushon sitolu ulaon panjouon ni huria di tongatonga ni portibi on, asa boi marparbuehon angka parbue na dumenggan.\nAngka parubaan na naeng adopan ni huria di abad pa-21-hon on, manang na ginoar milenium patoluhon tung andul do asing sian angka tingki na salpu. Parhasak ni galumbang informasi dohot globalisasi na lam gogo jala doras mambahen masa angka parubaan na mansai hatop dibagasan parngoluon ni jolma marsadasada, parngoluon parsaripeon, parngoluon marmasyarakat, marbangso, dohot marnegara, jala laos songon i do nang parngoluon parugamoon. Angka parubaan dohot galumbang ni ngolu na masa i do patubuhon parsoalan na maol jala multidimensional, na gabe tantangan siadopan ni huria nuaeng on dohot di tingki na naeng ro. HKBP songon huria na disuru tu tongatonga ni portibi on ingkon mangula do dohot proaktif, aktif, kritis, jala realistis laho mangadopi nasa tantangan na maol i. Mardomu tu pangulaon na hombar tu tantangan i ma porlu adong Aturan Peraturan na imbaru na marbona tu visi, misi, dohot prinsip na togu, i ma na di toru on:\nHKBP mangerbang gabe huria na inklusif, dialogis, jala ungkap huhut marhatauon jala marhagogoon pahembanghon parngoluon na marmutu dibagasan holong ni Tuhan Jesus Kristus, rap dohot sude halak di bagasan masyarakat global, tarlobi masyarakat kristen, asa gabe hasangapon di Debata Ama pargogo na so hatudosan.\nMarusaho do HKBP pahinsathon mutu ni sude ruas ni masyarakat, tarlobi ruas ni HKBP, marhite angka panghobasion ni huria na marmutu asa marhagogoon patulushon tona ni Tuhan Jesus di sude panggulmiton ni ngolu ni marsasahalak, marsasaripe, raphon sude halak na di portibi on di tirket lokal dohot nasional, di tirket regional dohot global laho mangadopi abad pa-21-hon.\nMarsihohot do HKBP maniop angka prinsip na di toru on laho patulushon misi, mangeahi visi na di ginjang i, ima:\na. Gabe pangoloi, ndada asa dioloi (Mrk.10:45)\nb. Gabe sira dohot panondang( Mat.5:1 3-14)\nc. Marsitutu pajongionghon hatigoran, hadameon, dohot hasadaon ni na tinompa (Mrk.16: 15; Luk. 4: 18- l9).\nBindu 1: Pangonaan ni Hata\nAturan i ma angka buhu ni hatontuan na mendasar di HKBP.\nParaturan i ma angka hatontuan na dipahembang sian Aturan HKBP.\nAturan dohot Paraturan HKBP na dipajempek gabe AP-HKBP, i ma angka buhu ni hatontuan na mendasar dohot angka hatontuan naung dipahembang di HKBP.\nHuria i ma parsaoran ni manang piga ruas ni HKBP di sada inganan na tontu, niuluhon ni uluan ni huria marsadasada.\nRapot Huria i ma rapot partimbo di tirket huria na mambahen haputusan laho patulushon sitolu ulaon panjouon ni huria dohot mangulahon haputusan ni sinode Godang, Majelis Pekerja Sinode, Sinode Distrik dohot Rapot Ressort hombar tu haporluan ni huria.\nParhalado i ma ruas ni huria na tarjou jala tarpillit mamelehon diri laho mnnghobasi ulaon ditongatonga ni huria.\nSitolu ulaon panjouon ni huria i ma parsaoran, panindangion, dohot parasirohaon.\nUluannihuria i ma na manguluhon huria marsadasada.\nDewan Koinonia i ma organ panghobasi di tirket huria na mamingkiri dohot patupahon panghobasion na padasiphon parsaoran na saroha, na sapingkiran, dohot na sapanghilalaan na manghamham seksi sikola minggu, seksi remaja, seksi naposobulung, seksi parompuan, dohot seksi ama.\nDewan Marturia i ma organ panghobasi di tirket huria na mamingkiri dohot patupahon ulaon marbarita na uli di tongatonga ni huria dohot masyarakat, na manghamham seksi sending dohot seksi musik.\nDewan Diakonia i ma organ panghobasi di tirket huria na mamingkiri dohot patupahon ulaon asi ni roha, pahinsathon parbinotoan dohot hahipason, songon i nang patupahon panghataion dohot pamaoran tu masyarakat na humaliang dohot tu pamarenta, na manghamham seksi diakoni sosial, seksi pendidikan, seksi kesehatan, dohot seksi kemasyarakatan.\nSeksi i ma unit panghobasi di toru ni dewan di tirket huria.\nResort i ma hadomuan ni huria marsadasada laho padasiphon dohot pahembanghon parsaoran, panindangion, panghobasion di tongatonga ni angka huria.\nRapot Resort i ma rapot partimbo di tirket resort na mambahen haputusan laho mangulahon na tinontuhon ni Sinode Godang, Majelis Pekerja Sinode, dohot sinode distrik.\nPandita Resort i ma na manguluhon huria sabungan huhut mangkordinasi dohot manjamothon angka ulaon panghobasion di sude huria na masuk tu resort i.\nDistrik i ma hadomuan ni manang piga resort laho padasiphon dohot pahembanghon parsaoran, panindangion dohot panghobasion di tongatonga ni distrik i.\nSinode Distrik i ma rapot partimbo di tirket distrik na mambahen haputusan laho mangulahon na tinontuhon ni Sinode Godang dohot Majelis Pekerja Sinode hombar tu haporluan ni distrik.\nPraeses i ma uluan ni distrik rap dohot angka kepala bidang.\nMajelis Pekerja Sinode Distrik i ma rapot na manghobasi distrik laho patulushon haputusan ni Sinode Godang, Majelis Pekerja Sinode dohot sinode distrik rap dohot praeses dohot angka kepala bidang.\nBidang i ma organ na manguluhon panghobasion pasauthon sitolu ulaon panjouon ni huria di tirket distrik. Pangadonghonon ni bidang dohot uluanna dipahombar ma tu haporluan dohot haboion ni distrik i. Angka bidang na adong i ma: bidang koinonia, bidang marturia dohot bidang diakonia.\nSinode Godang ima rapot hatopan partimbo di HKBP na manotophon nasa hatontuan bona na mardomu tu sitolu ulaon panjouon ni huria.\nMajelis Pekerja Sinode i ma rapot na mangula laho mamingkiri dalan pasauthon haputusan ni Sinode Godang marhite Uluan HKBP na niuluhon ni Ephorus.\nUluan HKBP i ma sada tim na niuluhon ni Ephorus na marruashon Sekretaris Jenderal, Kepala Departemen Koinonia, Kepala Departemen Marturia, dohot Kepala Departemen Diakonia.\nEphorus i ma uluan ni sandok HKBP, na laos uluan ni Uluan HKBP.\nSekretaris Jenderal i ma sahalak ruas ni Uluan HKBP na manguluhon panghobasion hatopan di bidang administrasi umum dohot keuangan.\nDepartemen Koinonia i ma organ hatopan na manghobasi sude ulaon na mardomu tu parsaoran di sandok HKBP, na niuluhon ni Kepala Departemen Koinonia.\nDepartemen Marturia i ma organ hatopan na manghobasi sude ulaon na mardomu tu panindangion di sandok HKBP, na niuluhon ni Kepala Departemen Marturia.\nDepartemen Diakonia i ma organ hatopan na manghobasi sude ulaon na mardomu tu diakoni.di sandok HKBP, na niuluhon ni Kepala Departemen Diakonia.\nBadan Audit HKBP i ma organ na mamareso dohot mangevaluasi parhepengon, parartaon dohot pardalan ni sude rencana kerja ni sude organ dohot unit panghobasi di HKBP.\nBadan Penelitian dan Pengembangan HKBP i ma organ na patupahon penelitian na mardomu tu parngoluon ni huria dohot masyarakat laho pahembanghon dohot padasiphon panghobasion ni huria.\nBadan usaha HKBP i ma organ na mangusahahon sumber dana na porlu pangkeon ni HKBP laho patulushon panghobasionna.\nBiro i ma organ panghobasi di toru ni Sekretariat Jenderal manang departemen.\nBadan Penyelenggara Pendidikan HKBP i ma organ na manjalo mandat na gok sian Rapot Uluan HKBP manghobasi sude pendidikan di HKBP di bagasan sada sistem na marorientasi mutu.\nYayasan i ma organ sosial na pinajongjong ni HKBP manang angka ruas ni HKBP marojakan tu Aturan Paraturan HKBP dohot paraturan ni pamarenta di tirket Hatopan, distrik, resort manang huria.\nKomisi i ma orgah na dipajongjong hombar tu haporluan ni HKBP di tirket Hatopan, distrik, resort, manang huria.\nMutu i ma haumbuhon ni panghobasion dohot na hinaporluhon ni huria marojahan tu lomo ni roha ni Debata na manghamham partondion, panghilalaan, parbinotoan dohot pamatang.\nBindu 2: Goar, Inganan, dohot Parjongiongna\nGoar i ma Huria Kristen Batak Protestan na pinajempek gabe HKBP.\nHuria Kristen Batak Protestan i ma pardomuan ni halak Kristen sian sude marga dohot houm ni bangso Indonesia, dohot nasa bangso di sandok portibi on na tardidi tu bagasan goar ni Debata Ama, Anak dohot Tondi Parbadia. Sada hapataran ni pamatang ni Kristus do HKBP, na manghamham na porsea na marpanindangion di sandok portibi on.\nNa jongjong do HKBP di Indonesia on dohot di sandok portibi on iala markantor pusat di Pearaja Tarutung.\nHKBP ojak 7 Oktober 1861, na jongjong sian hadirionna marhitehite pangulaon ni Tondi Porbadia. Laos diokui Pamarenta do HKBP marhite bisolot No.48 tanggal 11 Juni l931 na tarsurat di Staatsblad taon 1932 No.360 dohot haputusan ni Direktur Jenderal Bimas Kristen Protestan Departemen Agama No.33 tahun 1988 tanggal 6 Februari 1988.\nBindu 3: Ojakan\nOjakan ni HKBP i ma Jesus Kristus, na hinatindanghon ni Buku na Badia, i ma Padan na Robi dohot Padan na Imbaru, mual ni hasintongan dohot hangoluan.\nBindu 4: Panindangion\nIa Panindangion Haporseaon ni HKBP i ma udut ni angka panindangion haporseaon naung adong hian, isara Apostolicum, Niceanum, Athanasianum. Marhite parjamitaon, panindangion, surat tongosan, ende huria, tangiang, liturgi dohot buku parsiajaran, tangkas do tarida tongtong pangokuan na Kristus do Ulu ni huria i jala Tuhan ni angka tuan. Dibagasan pangoloion di hata ni Debata na gabe.mual ni parjamitaon dohot haporseaon, marpanindangion do huria i di angka rapot huria, di pangulaonna, di ngoluna siganup ari siala hapataran ni Debata Sitolusada, i ma Debata Ama, Anak dohot Tondi Parbadia. Nasa rapot ni huria, tohonan, parmahanion dohot panghobasion di huria nang Aturan ni Huria marondolan tu Panindangion Haporseaon ni Huria do.\nBindu 5: Ulaon dohot Hatiha ni HKBP Marsomba tu Debata\nDipatupa huria do parmingguon ganup ari Minggu di gareja dohot di inganan na tontu di huria na so adong dope garejana, dohot di inganan ni ruas na tongon marsitaonon ala marujung ngolu manang di sada ulaon na ingkon diantoi huria. Hata ni Debata naung diaturhon di Almanak HKBP do sijamitahononhon disi, jala Agenda HKBP do sipangkeon, songon i nang ende na di Buku Ende HKBP dohot buku ende na niongkuan ni HKBP dohot angka ende na hombar tu Konfessi HKBP do siendehonon.\nDipatupa huria do partangiangan keluarga, lunggu, kelompok, kategorial manang domu tu ringkot na di gareja, di bagas, manang di inganan na asing na tinontuhon ni huria.\n3.Punguari Parheheon Partondion\nNa boi do patupaon ni huria punguan parheheon partondion na nidohotan ni ruas i ni huria dohot masyarakat di inganan na tinontuhon ni huria.\nSiradotan ni huria do sakramen na pinatikhon ni Tuhan Jesus i ma pandidion pandidion na badia dohot parpadanan na badia.\n4.1 Pandidion na Badia\nPamasaon ni huria do pandidion na badia tu angka posoposo dohot tu angka na magodang na so tardidi hian dope andorang posoposo hombar tu parturena di Agenda HKBP.\n4.2 Parpadanan na Badia\nPamasaon ni huria do parpadanan na badia di gareja manang di ruar ni gareja hombar tu parturena di Agenda HKBP.\n4.3. Na mangulahon Sakramen\nPandita do na patupahon ulaon sakramen, jala holan mangurupi marhobas do angka partohonan na asing, alai patupahon pandidion na hinipu saboiboina sintua, molo so i sahalak ruas ni huria na ringgas marminggu manang natoras ni posoposo i.\n5.Pangajarion di Hata ni Debata\nDipatupa huria do pangajarion di hata ni Debata tu sude ruas ni huria : dakdanak, remaja, naposobulung dohot natuatua asa lam ganda pangantusion, panghangoluhonon dohot pangulahonon di hata ni Debata na tau pahothon nasida di ngolu hakristenon i.\nDipatupa huria do parguruan tu angka na naeng manghatindangkon haporseaon. Pandita do na manangkasi hatauonnasida niadopan ni parhalado partohonan dohot natorasna be di na laho paujunghon parguruon i. Diadopan ni huria i do nasida jongjong manghatindanghon haporseaon di tingki parmingguon mangihuthon parturena songon na di Agenda HKBP.\nSipasupasuon ni huria do angka na naeng marbagas di tongatonga ni huria mangihuthon parturena songon na di Agenda HKBP, dung jolo adong panangkasion ni parhalado partohonan.\n8.Angka Pesta di Huria\nAngka on ma pesta huria na songon parningotan :\n8.1 Pesta parjolo dohot paduahon hatutubu ni Tuhan Jesus.\n8.2 Pesta parningotan di ari hamamate ni Tuhan Jesus.\n8.3 Pesta parjolo dohot paduahon haheheon ni Tuhan Jesus.\n8.4 Pesta parningotan hananaek ni Tuhan Jesus.\n8.5 Pesta parjolo dohot paduahon haroro ni Tondi Parbadia.\n8.6 Angkup ni i, adong do parpunguan ni huria di tingki parningotan di Reformasi, di bona dohot di ujung ni taon, songon i nang di angka tingki na ringkot.\nBindu 6: Hajuarabagason\nSipatupaon dohot siluluan ni huria do angka dalan parohon hepeng dohot arta sipangkeon manghobasi huria i dohot pahembanghon parngoluon ni ruas, parhalado, kesejahteraan ni angka na pension di HKBP dohot masyarakat marhite: papungu pelean di parmingguan dohot di angka partangiangan na pinatupa ni huria, guguan, sumbangan, hibah dohot angka usaho ni Badan Usaha HKBP, yayasan, koperasi, dohot angka rumang na asing na so maralo tu hata ni Debata.\nBindu 7: Hasadaon ni HKBP dohot Halak Kristen\nParsidohot do HKBP papatarhon hasadaon ni angka huria sisada haporseaon dohot HKBP nang dohot sude halak Kristen di portibi on hombar tu tangiang ni Tuhan Jesus: “Asa sada nasida saluhutna, songon Ho ale Amang di bagasan Ahu, jala Ahu di bagasan Ho, songon i ma nang nasida di bagasan Hita, asa porsea portibi on, Ho marsuru Ahu” (Joh. 17:21).\nSuang songon i nang poda ni Apostel Paulus na mandok : “Sada do Tuhan, sada do haporseaon, sada do nang pandidion. Sada do Debata, Ama ni sasude. Sigomgomi saluhut, sitorusi saluhut jala siingani saluhut.” (Ep. 4:5-6)\nBindu 8: Sangkap dohot Tujuan ni HKBP\nMamaritahon dohot manghangoluhon hata ni Debata.\nMangaramoti hapolinon di pamaritahonon dohot pamodahonon di hata ni Debata.\nPaturehon dirina asa gabe hasangapon di goar ni Debata Ama, Anak dohot Tondi Porbadia.\nPahothon dohot patoguhon pardalan dohot parjongjong ni HKBP\nBindu 9: Ulaon ni HKBP\nUlaon ni HKBP i ma pahembanghon Harajaon ni Debata marhitehite ulaon parsaoran, panindangion, dohot parasirohaon.\nBindu 10: Huria, Resort, Distrik, Hatopan\nHuria i ma punguan ni manang piga halak na porsea, naung tardidi, jala rade pasauthon Harajaon ni Debata dohot na manghangoluon haluaon na sian Jesus Kristus.\nHuria na marhasadaon di resort, resort na marhasadaon di distrik, jala distrik marhasadaon di hatopan ni HKBP.\nBindu 11: Organ Panghobasi\nLaho patulushon ulaon panghobasion di HKBP dipatupa do angka organ panghobasi, i ma Sekretariat Jenderal, Departemen, Pusat Penelitian dan Pengembangan HKBP, Badan Audit, Badan Usaha HKBP, Badan Penyelenggara Pendidikan HKBP, Yayasan, Bendahara Hatopan, Biro dohot angka Unit na ditoru na dohot Komisi.\nBindu 12: Ruas ni HKBP\nIa ruas ni HKBP i ma halak naung tardidi tu bagasan goar ni Debata Ama, Anak, dohot Tondi Parbadia.\nSude ruas ni HKBP ingkon umboto jala manghangoluhon hata ni Debata marhite na ringgas marsiajar di tonga ni bagasna, di parguruan na pinatupa ni HKBP dohot parguruan na asing na so maralo tu poda ni HKBP, manghatindanghon haporseaon, manghangoluhon Panindangion Haporseaon ni HKBP, unduk tu Aturan dohot Paraturan dohot Ruhut Parmahanion dohot Paminsangon ni HKBP.\nHorong ni ruas ni huria hombar tu umur i ma dakdanak, remaja, naposobulung dohot natuatua.\nBindu 13: Hak ni Ruas\nNa marhak do ganup ruas ni huria taruli di ulaon: pandidion na badia, manghatindangkon haporseaon, ulaon na badia, pamasumasuon pardongansaripeon, jala manjalo parmahanion; pangapulion tu na marsahit, na marsitaonon, panogunoguon keluarga siala na hona uhum negara dohot na hona Ruhut Parmahanion Paminsangon; tangiang pangondianon dohot ragam ni pasupasu marhitehite panghobasion di huria.\nBindu 14: Kewajiban ni Ruas\nKewajiban ni ruas ni huria do manarihon nasa na ringkot di huria marhite na mamelehon diri hombar tu talenta na nilehon ni Debata dohot pasahathon ragam ni pelean sian las dohot ias ni roha.\nBindu 15: Hadoson ni Hak dohot Kewajiban ni Ruas Baoa dohot Ruas Parompuan\nDos do hak dohot kewajiban ni parompuan dohot baoa di HKBP, laos songon i do nang di haruason di angka organ panghobasi.\nBindu 16: Mansohot sian haruason\nMansohot do ruas ni HKBP sian haruason molo ndang olo be unduk tu Konfessi, Aturan dohot Paraturan, Ruhut Parmahanion Paminsangon HKBP, songon i molo dung monding.\nBindu 17: Parhalado\n1.Laho pasauthon ulaon panindangion, parsaoran dohot panghobasion ala ni Kristus dipabangkit do parhalado, na jinou ni Debata marhite huria i jala na olo mamelehon dirina huhut na unduk tu Konfessi, Ruhut Parmahanion Paminsangon dohot Aturan Paraturan HKBP.\n2.Parhalado, i ma :\nParhalado partohonan i ma angka partohonan na pinabangkit ni HKBP marhite Agenda HKBP dohot na pinabangkit ni huria na niongkuan ni HKBP.\nParhalado na so partohonan i ma ruas ni huria na olo mamelehon dirina hombar tu silehonlehon na pinasahat ni Debata tu ibana.\nTarbagi do parhalado hombar tu haboion ni tingkina, i ma parhalado na gok tingki, na so gok tingki, dohot na sukarela.\nBindu 18: Na Manguluhon HKBP\nUluan ni Huria do na manguluhon huria pagaran marsadasada, jala pandita resort do manguluhon huria sabungan.\nPandita resort do na manguluhon resort.\nPraeses rap dohot kepala bidang do na manguluhon distrik.\nEphorus rap dohot Sekretaris Jenderal dohot kepala departemen do na manguluhon sandok HKBP.\nBindu 19: Parnampunaon\nHKBP hatopan do nampuna sude arta na adong di HKBP, na langsung manang na so langsung niramotan ni Kantor Pusat, i ma : na adong di Sekretariat Jenderal, departemen, lembaga, Badan Penyelenggara Pendidikan, Badan Usaha HKBP, yayasan, songon i nang na adong di huria marsadasada, ressort,distrik.\nBindu 20: Rumang ni Arta\nIa arta ni Huria i ma nasa arta na marrumang hepeng, surat na mararga dohot barang na boi morot dohot na so boi morot di sandok HKBP.\nBindu 21: Pangaramotion\nPangaramotion di arta ni Huria i dipasahat do tu angka huria marsadasada, resort, distrik, lembaga, Badan Penyelenggara Pendidikan, Badan Usaha HKBP, yayasan, departemen, dohot Sekretariat Jenderal.\nDi ginjang ni pangaramotion na di ayat 1, adong pangaramotion hatopan marhite Badan Audit HKBP.\nBindu 22: Hasadaon ni Aturan dohot Paraturan\nNasa hatontuon na adong di Aturan on sipatorangon jala sipahembangon do marhite angka hatorangan na umbuk di bagasan Paraturan, ala ni i na sada do Pamonai, Aturan, dohot Paraturan laho patotahon ulaon ni HKBP.\nBINDU 1: Huria\nHuria marsadasada ima parsaoran ni manang piga ruas ni HKBP di sada inganan na tontu, niuluhon ni uluan ni huria marsadasada.\n2.Huria na mamungka\nDi inganan naso adong do pe HKBP na boi do pajongjongon disi HKBP molo adong manang piga ruas ni HKBP di inganan i.\nSyarat ni huria na mamungka:\n2.1.Adong surat pangidoan tu huria na jumonok, manang ringkot mangihuthon panimbangion ni parhalado partohonan.\n2.2.Adong inganan parmingguan\n2.4.Adong tangkas na mangulahonsa hombar tu Aturan Peraturan HKBP\n2.5.Adong surat pengokuan unduk tu Aturan Peraturan HKBP na tinandatanganan ni sude ruas naung manghatindanghon haporseaon.\n2.6.Saleleng so digohi syarat na di ginjang I, rajuman ma I songon sada parmingguon.\n2.7.Dung digohi syarat na di ginjang I, praeses ma mangaresmihon gabe huria tinolopan ni Uluan HKBP\n3.Huria na manjae\nHuria na manjae ima huria na imbaru pinajongjong ni manang na piga ruas di inganan na tontu, pinajae ni huria haborhatanna dung manggohi angka syarat na di toru on:\n3.1.Adong alas an na tangkas pajongjong huria i.\n3.2.Adong na umotikna 25 ripe manang 50 halak ruas naung manghatindanghon haporseaon\n3.3.Adong parhalado na tau manghobasi dohot manguluhon huria i.\n3.4.Adong bagas parpunguan manang gaeja sipangkeon ni ruas ni huria I tu angka parpunguan huria.\n3.5.Adong surat pangokuan unduk tu Aturan Peraturan HKBP na tinandatanganan ni sude ruas naung manghatindanghon haporseaon.\n3.6.Adong panolopion sian huria haborhatanna marhite rapot parhalado partohononan tinolopan ni pandita resort.\n3.7.Dung digohi syarat na di ginjang I, praeses ma mangaresmihonsa na tinolopan ni Uluan HKBP.\n4.Huria na di Luar Negeri\n4.1.Na boi do angka ruas ni HKBP na adong di luar negeri masuk gabe ruas ni huria na sahaporseaon dohot HKBP. Alai molo mulak nasida tu inganan na adong disi HKBP, sumuang ma nasida gabe ruas ni HKBP.\n4.2.Na boi do angka ruas ni HKBP na adong di luar negeri pajongjong huria hombar tu parpaeak ni ingananna. Uluan HKBP do manontuhon hadomuan ni huria tu resort dohot distrik.\n4.3.Na boi do huria HKBP na di luar negeri masuk tu parsadaan ni huria na sahaporseaon dohot HKBP.\nBindu 2: Haruason, Hak dohot Kewajiban ni Ruas\n1. Ia ruas ni HKBP I ma :\n1.1. Halak naung tardidi jala halak naung manghangoluhon pangoloion tu Debata Ama, Anak, dohot Tondi Parbadia.\n1.2. Na unduk tu Konfessi, Aturan Peraturan, Ruhut Parmahanion Paminsangon HKBP dohot angka ruhut hakristenon di HKBP\n1.3. Na tarsurat goarna di buku ripe manang buku ruas ni huria i.\n2. Hak ni Ruas\n2.1. Taruli di hata ni Debata, asa manghirim di bagabagaNa di bagasan haporseaon, marhite parmingguon dohot na manjalo parpadanon na badia.\n2.2. Mangido dohot manjalo pandidion na badia tu angka dakdanakna, panogunoguon di bagasan hakristenon, manghatindanghon haporseaon, pamasumasuon parbagason dohot hangoluan sogot di ujung ni ngolu sian portibi on.\n2.3. Partohap di nasa parsaulian sian huria.\n3. Kewajiban ni Ruas\n3.1. Gabe sitindangi ni Kristus di tongatonga ni parsaoran hatopan marhite angka silehonlehon na adong di dirina be.\n3.2. Mandohoti ulaon panghobasion di huria.\n3.3. Mamangke dohot mangalehon gogo, pingkiran dohot sinondanganna tu ulaon huria sian las ni roha\n4. Mansohot sian Haruason\nMansohot do sahalak sian haruason ni huria molo:\n4.1. Pinda tu Huria na so HKBP\n4.2. Laho tu ugamo na asing\n4.3. Naung di pabali sian huria mangihuthon ruhut parmahanion paminsangon\nBindu 3: Sihobasan ni Huria\nPahembanghon dohot pahinsathon ngolu partindion dohot pardagingon di ruas\nPabanghithon angka parhalado.\nPasauthon Konfessi, ruhut parmahanion paminsangon HKBP, aturan peraturan HKBP dohot haputuson ni rapot di HKBP\nPaborhatohon utusan tu angka ulaon di HKBP\nparadehon partapakan dohot bangunan gereja dohot bangunan na asing dohot nasa na ringkot di huria.\nManarihon na ringkot tu resort, distrik dohot hatopan.\nPahembanghon dohot pahinsathon parsaoran na denggan dohot dongan sahaporseaon dohot masyarakat dohot lingkungan na humaliangsa.\nManghobasi ulaon huria marhite angka parhalado.\nBindu 4: Parhalado di Huria\nParhalado ima ruas ni huria na tarjou jala tarpillit mamelehon diri laho manghobasi ulaon di tongtonga ni huria.\nParhalado partohonan I ma pandita, guru huria, bibelvrouw, diakones, evangelis dohot sintua.\nParhalado na so partohonan I ma angka pangurus ni badan, yayasan, dewan, seksi, guru sikola minggu, dirigent koor, panitia.\nParhalado nag ok tingki I ma angka parhalado na mamelehon sude tingkina dohot gogona mangula di huria, jala na manjalo balanjo nag ok sian huria i.\nParhalado na so gok tingki I ma angka parhalado na mamelehon dirina mangula di huria Imarhite na pababirhon tingkina dohot gogona, jala ndang manjalo balanjo sian huria i.\nParhalado na sukarela I ma, angka na mamelehon dirina mangula di huria hombar tu tingkina dohot gogona secara sukarela, jala ndang manjalo balanjo sian huria.\n3.Uluan ni Huria\nPandita resort di uluan ni huria sabungan, uluan ni huria do na mangulahon huria pagaran marsadasada.\nUlaon ni uluan ni huria.\na.Manguluhon huria marsadasada, sumangkapi dohot pasauthon angka ulaon panghobasion hombar tu sitolu panjouon ni huria.\nb.Mangoluhon parhalado nag ok tingki hombar tu parsagi ni ulaonna be.\nc.Manguluhon rapot ni huria, rapot parhalado, rapot parhalado partohonan dohot rapot pamilliton ni angka pangurus ni dewan, seksi dohot panitia pembangunan.\nd.Patulushon na pinutushon ni Sinode Godang, Majelis Pekerja Sinode, sinode distrik, majelis pekerja sinode distrik, rapot resort, rapot parhalado resort, rapot huria, dohot rapot parhalado partohonan.\ne.Mangaramoti, manogunogu dohot pahitsathon mutu ni panghobasion di parartaon dohot administrasi ni huria i.\nf.Manjalo laporan pertanggungjawaban ni ganup dewan.\ng.Pasahathon laporan taringot tu pangulaon, statistic dohot keuangan ni huria tu pandita resort dohot tu rapot huria.\nSyarat gabe uluan huria\na.Partohonan na gok tingki na tinotophon ni Uluan HKBP\nb.Molo so adong dope partohonan nag ok tingki tinotophon ni Uluan HKBP, rapot parhalado niuluhon ni pandita resort ma mamillit sian sintua dohot syarat:\n(1)Na manghangoluhon dohot na mangulahon tohonanna.\n(2)Na umotikna naung lima taon sintua\n(3)Saboiboina pendidikan sekolah lanjutan tingkat atas.\n(4)Marumur 30 ro di 61 taon di tingki pamiilliton.\n(5)Na tinotophon ni praeses\n(6)Periodena opat taon jala boi dua periode padodot.\nUluan ni huria na sian sintua maradian do molo:\nb.Mangido maradian andorang so sidung periodena\nc.Hona Ruhut Parmahanion Paminsangon HKBP dohot na so sintong mangulahon ulaonna mangihuthon panimbangion ni rapot parhalado partohonan.\nParhalado parartaon I ma manang na piga parhalado partohonan mangurupi uluan ni huria laho mangaradoti arta dohot administrasi ni huria.\na.Mangurupi uluan ni huria mangarangrangi rencana kerja dohot anggaran belanja huria dohot parartaon ni huria siboanonna tu rapot parhalado partohonan.\nb.Mangaradoti administrasi ni huria na manghamham administrasi umum, sarana dohot prasarana.\nc.Patupahon sarana dohot prasarana hombar tu program kerja dohot anggaran huria.\nd.Mangatur sude arta ni huria laho parentahon pamangkena, hapeahanna dohot pangaramotionna.\ne.Manontuhon angka arta na so boi pangkeon be hombar hatontuon siboanonna tu rapot parhalado partohonan asa dihatai jala ditotophon.\nf.Patupahon laporan parture ni arta dohot administrasi ni huria sipasahatonna tu uluan ni huria hombar tu tingki na ditontuhon\na.Dua manang opat halak sian tongatonga ni sintua na pinillit ni rapot parhalado partohonan.\nIma sahalak sian ruas ni parhalado parartaon na pinillit nasida sian tongatonganasida\nSyarat gabe Parhalado Parartaon\na.Ruas na so bendahara huria :\n(1)Na ringgas mangulahon hasintuaonna, na so hasurahan pangalahona.\n(2)Naung manjalo tohonan na umotikna tolu taon.\n(3)Saboiboina pendidikan sekolah lanjutan tingkat atas, mangantusi administrasi dohot manajemen pararataon.\n(4)Na umotikna marumur 28 taon, jala satimbotimbona 61 taon hatiha mamungka ulaonna.\nIda no 5 na mangihut\nPeriodena opat taon jala boi dua periode padodot.\nb.Mangido maradian andorang so sidung periodena.\na.Papunguhon, mangetong, manimpan sude hepeng na huria na marharoroan sian ulaonna na marragam I di huria.\nb.Manggarar marhite hepeng huria sude nasa haporluan ni ulaon na marragam I di huria tu haputuson ni rapot parhalado partohonan jala ditolopi uluan ni huria.\nc.Patupahon barita parhepengon ni huria marhite tingting manang boaboa na tarsurat, stensilan manang cetakan ganup minggu, ganup bulan, ganup triwulan, manang ganup semester.\nd.Manimpan hepeng huria di bank manang di kantor pos na jumonok, asing ma sipangkeon ganup ari, boi ma disimpan di brankas hombar tu haputusan ni parhalado partohonan.\ne.Manongos nasa hepeng na patut pasahaton tu resort, distrik dohot hatopan HKBP, jala ditolopi uluan ni huria.\nf.Mangatur nasa hepeng ni huria marhite pembukuan ni hepeng na masuk dohot na haruar. Rajuman do songon wakil bendahara huria sude bendahara dewan dohot seksi na maniop kas na metmet.\ng.Mangalehon pertanggungjawaban tu uluan ni huria dohot tu rapot parhalado partohonan.\nSyarat gabe Bendahara Huria\na.Sintua manang ruas na boi gabe juara bagas haposan na pinillit ni rapot parhalado partohonan.\nb.Na ringgas mangula ulaonna, na so hasurahan pangalahona.\nc.Saboiboina pendidikan sekolah lanjutan tingkat atas, jala mangantusi manajemen parhepengon, lumobi akuntansi.\nd.Na umotikna marumur 28 taon, jala satimbotimbona 61 taon hatiha mamungka periodena.\nPeriodena opat taon jala boi dua periode padodot\nBindu 5: Dewan\n1. Adong do tolu dewan di huria hombar tu sitolu ulaon panjouon ni huria, I ma: dewan koinonia, dewan marturia, dewan diakonia, jala adong do anggota seksi di toru ni dewan.\na.Manjalo usulan rencana tahunan dohot anggaran sian ganup seksi\nb.Patomutomuhon rencana tahunan dohot anggaran sipasahatonna tu uluan ni huria asa dipasahat hataan ni rapot parhalado partohonan jala asa ditotophon rapot huria.\nc.Mangkoordinasi ganup seksi mangulahon rencana tahunan dohot anggaran ni ganup seksi.\nd.Maniroi dohot mangevaluasi pardalanan ni rencana tahunan dohot anggaran ni ganup seksi.\ne.Pasahathon laporan pertanggungjawaban tu uluan ni huria.\nRuas ni dewan I ma:\na. Lima ro di pitu halak na pinillit ni rapot parhalado partohonan.\nb. Sude ketua seksi ex-officio\nUluanna I ma ketua dewan pinillit ni rapot dewan I sian tongatonga nasida niuluhon ni uluan huria.\nPeriodena opat taon\n2. Dewan Koinonia\nDewan Koinonia ima organ na sumangkapi dohot na patupahon angka panghobasion na padasiphon parsaoran na saroha, na sapingkiran dohot sapanghilalaan di huria, na manghamham seksi sikola minggu, remaja, naposo bulung, parompan dohot ama.\nSeksi Sikola Minggu\nSude ianankhon ni huria na marumur opat ro di 12 taon.\nPangurus I ma: ketua, sekretaris, bendahara dohot anggota pangurus na pinilit ni rapot hadomuan ni dewan koinonia dohot parhalado partohonan sian tongatonga ni ruas na magodang dohot sian guru sikola minggu.\n(1) Manogunogu dakdanak sikola minggu laho mangguruhon hata ni Debata.\n(2) Manogunogu dakdanak sikola minggu di perkembangan pangantusion parugamoon dohot parhuriaon.\n(3) Manogunogu dakdanak sikola minggu hombar tu Pola Pendidikan Sikola Minggu naung tinotophon ni HKBP\n(4) Patupa evaluasi dohot laporan taringot tu pangulaonna sipasahatonna tu ketua dewan koinoniadohot tu uluan ni huria hombar tu tingki naung ditontuhon\nDua taon do leleng ni periode kepengurusan ni seksi sikola minggu, jala pandita resort do na melantik pengurus I di jolo ni ruas di parmingguan.\nGuru Sikola Minggu\na. Syarat gabe guru sikola minggu I ma:\n(1) Na rade mamelehon dirina mangula di tongatonga ni dakdanak sikola minggu huria.\n(2) Sitiruon pangalahona, ndang hasurahan, ringgas marminggu manang tu parpunguan dohot na mangulahon ulaon parhuriaon.\n(3) Na ringgas marsermon\n(4) Na umotikna marumur 18 taon, jala naung manghatindanghon haporseaon.\n(5) Saboiboina berpendidikan keguruan, jala adong pangantusionna taringot tu perkembangan ni pingkiran, emosi dohot pamatang ni dakdanak sikola minggu, dohot proses belajar.\n(6) Na dipillit di rapot hadomuan ni dewan koinonia dohot parhalado partohonan, sian tongatonga ruas ni huria, jala ditotophon uluan ni huria marhite Surat Haputuson jala ditingtinghon di parmingguan ni huria.\n(1) Patomutomuhon parsiajaran taringot hata ni Debata, ngolu hakristenon dohot huria, songon i parngoluaon ni sude HKBP hombar tu perkembangan si pingkiran, emosi, dohot pamatang ni dakdanak sikola minggu.\n(2) Mangajarhon parsiajaran naung dipatomutomu hombar tu horong ni sikola minggu.\n(3) Sumangkapi dohot patupahon angka ulaon ekstra kurikuler, isarana wisata rohani dohot panopoton tu angka panti asuhan, siulahonon ni sikola minggu\n(4) Patupa evaluasi taringot tu pangantusion dohot panghangoluhonon di dakdanak sikola minggu hombar tu tingki naung ditontuhon jala mamangke hasil evaluasi laho pahinsathon mutu pangajarion tu sikola minggu.\n(5) Mambahen laporan taringot tu pangajarion ni sikola minggu hombar tu tingki naung ditontuhon, sipashatonna tu ketua seksi sikola minggu asa dihatai di rapot ni sikola minggu, sipasahatonna muse tu ketua dewan koinonia dohot tu uluan ni huria.\nSeksi remaja, I ma hadomuan ni angka naposo na so ampit masuk tu sikola minggu dohot tu naposobulung ala ni bangko na mardomu tu umurna.\nSude anakhon ni ruas ni huria na marumur 12 sahat tu 18 taon.\nPengurus I ma: ketua, sekretaris, bendahara dohot anggota pangurus marguru tu haporluan na pinillit ni rapot remaja huria niuluhon ni ketua dewan koinonia, jala silaporhononna tu uluan ni huria.\n(1) Manogunogu remaja laho mangguruhon hata ni Debata.\n(2) Manogunogu remaja di perkembangan pangantusion parugamoon dohot parhuriaon.\n(3) Manogunogu remaja hombar tu Pola Pelaksanaan Seksi Remaja naung tinotophon ni HKBP\n(4) Patupa evaluasi dohot laporan taringot tu panghobasion tu remaja jala sipasahatonna tu ketua dewan koinonia dohot tu uluan ni huria hombar tu tingki naung ditontuhon\nDua taon do leleng ni periode kepengurusan ni seksi remaja, jala pandita resort do na melantik pangurus i di jolo ni ruas di parmingguon.\nSeksi napososbulung I ma hadomuan ni sue naposobulung ni huria, baoa dohot parompuan na marumur di ginjang ni umur remaja jala ndang marhasohotan dope, jala tarsurat goarna songon ruas ni huria\nSude naposobulung ruas ni huria\nPengurus I ma ketua, sekretaris, bendahara dohot anggota pangurus marguru tu haporluannana pinillit ni rapot naposobulung huria niuluhon ni ketua dewan koinonia jala silaporhononna tu uluan ni huria.\n(1) Sumangkapi dohot patupahon ulaon panghobasion tu naposobulung huria di panghangoluhononhon di hata ni Debata asa lam magodang manuju hatnangon ni haporseaon.\n(2) Manogunogu naposobulung asa lam tang dipangantusion parugamoon manang parhuriaon, lumobi taringot tu hajongjongan dohot parngoluon ni naposobulung, asa lam magodang di haporseaon.\n(3) Manogunogu naposobulung na hombar tu POla Pelaksanaan Seksi Naposobulung naung tinotophon ni HKBP\n(4) Patupa evaluasi dohot laporan taringot tu panghobasion ni naposobulung sipasahatonna tu ketua dewan koinonia dohot tu uluan ni huria hombar tu tingki naung ditontuhon.\nDua taon do leleng ni periode kepengurusan ni seksi naposobulung, jala pandita resort do na melantik pangurus I di jolo ni ruas di parmingguon.\nSeksi parompuan I ima hadomuan ni sandok parompuan naung matobang ruas ni huria I, na marsohoton manang na so marhasohoton, na so ampit be gabe ruas ni seksi naposobulung.\nSude ruas ni huria parompuan naung matobang hombar tu pangantusion 2.6.a na di ginjang i.\nPengurus I ma ketua, sekretaris, bendahara dohot anggota pangurus marguru tu haporluanna na pinillit ni rapot parompuan huria niuluhon ni ketua dewan koinonia jala silaporhononna tu uluan ni huria\n(1) Sumangkapi dohot patupahon ulaon panghobasion tu parompuan huria di panghangoluhononhon di hata ni Debata asa lam magodang manuju hatangon ni haporseaon.\n(2) Manogunogu parompuan asa lam tang dipangantusion parugamoon manang parhuriaon, lumobi taringot tu hajongjongan dohot parngoluon ni parompuan, asa lam magodang di haporseaon.\n(3) Manogunogu parompuan na hombar tu Pola Pelaksanaan Seksi Parompuan naung tinotophon ni HKBP\n(4) Patupa evaluasi dohot laporan taringot tu panghobasion ni parompuan sipasahatonna tu ketua dewan koinonia dohot tu uluan ni huria hombar tu tingki naung ditontuhon.\nDua taon do leleng ni periode kepengurusan ni seksi parompuan, jala pandita resort do na melantik pangurus I di jolo ni ruas di parmingguon\nSeksi ama I ima hadomuan ni sandok baoa ruas ni huria I, na marsohotan manang na so marhasohotan, na so ampit be gabe ruas ni naposobulung, jala tarsurat goarna songon ruas ni huria HKBP.\nSude ama ruas ni huria.\nPengurus I ma ketua, sekretaris, bendahara dohot anggota pangurus marguru tu haporluanna na pinillit ni rapot ama huria niuluhon ni ketua dewan koinonia jala silaporhononna tu uluan ni huria\n(1) Sumangkapi dohot patupahon ulaon panghobasion tu ama huria di panghangoluhononhon di hata ni Debata asa lam magodang manuju hatangon ni haporseaon.\n(2) Manogunogu ama asa lam tang dipangantusion parugamoon manang parhuriaon, lumobi taringot tu hajongjongan dohot parngoluon ni ama, asa lam magodang di haporseaon.\n(3) Manogunogu ama na hombar tu Pola Pelaksanaan Seksi Ama naung tinotophon ni HKBP\n(4) Patupa evaluasi dohot laporan taringot tu panghobasion ni ama sipasahatonna tu ketua dewan koinonia dohot tu uluan ni huria hombar tu tingki naung ditontuhon.\nDua taon do leleng ni periode kepengurusan ni seksi ama, jala pandita resort do na melantik pangurus I di jolo ni ruas di parmingguon\n3. Dewan Marturia\nDewan Marturia I ma organ na mamingkiri dohot patupahon ulaon marbarita nauli di tongatonga ni huria dohot masyarakat na manghamham seksi sending dohot seksi musik.\nSeksi sending I ma unit panghobasi na pinatupa ni huria laho mamaritahon barita na uli tu humaliangna.\n(1) Mangulahon sending HKBP dibagasan huria I sandiri.\n(2) Mangulahon sending HKBP tu luar ni huria.\n(3) Papungu tumpak, dana marhite donateur dohot ulaon na asing laho manumpahi ulaon sending na umbidang.\n(4) Padalanhon program sending HKBP\n(5) Patupa evaluasi dohot laporan taringot tu pangulaonna sipasahatonna tu ketua dewan marturia dohot tu uluan ni huria tu tingki naung ditontuhon.\nc. Pangurus dohot Ruasna\n(1) Rapot parhalado partohonan do na mamillit ruas ni seksi I tolu ro di lima halak sian parhalado partohonan dohot lima ro di pitu halak sian ruas ni huria.\n(2) Rapot seksi do na mamillit ketua dohot sekretaris sian tongatonganasida, na tinolopan ni rapot parhalado partohonan.\n(3) Seksi I do na pabangkithon angka kepanitiaan hombar tu ringkotna tinolopan ni parhalado partohonan. Panitia marhite ketua panitia bertanggungjawab tu rapot seksi.\n(4) Na marrapot do seksi on hombar tu ringkotna, na umotikna sahali onom bulan.\nPeriodena dua taon\nSeksi unit I ma unit panghobasi na pinatupa ni huria laho manghobasi ulaon parendeon dohot uninguningan di huria.\n(1) Mangalehon panogunoguon tu parendeon dohot uninguningan di huria, laho mamaritahon hata ni Debata.\n(2) Paradehon haporluan na mardomu tu ulaon parendeon dohot uninguningan.\n(3) Pahinsathon angka punguan parendeon dohot punguan uninguningan.\n(4) Patupa evaluasi dohot laporan taringot tu pangulaonna sipasahatonna tu ketua dewan marturia dohot tu uluan ni huria hombar tu tingki naung ditontuhon.\nc. Pengurus dohot Ruasna\n(2) Rapot seksi do na mamillit ketua dohot sekretaris sian tongatonganasida na tinolopan ni Rapot Parhalado Partohonan.\nPeriodena dua taon.\n4. Dewan Diakonia\nDewan diakonia I ma organ na mamingkiri dohot patupahon ulaon asi ni roha; pahinsathon parbinotoan dohot hahipason, songon I nang patupahon panghataion dohot parsaoran tu masyarakat na humaliang dohot tu pamarenta, na manghamham seksi diakonia social, seksi pendidikan, seksi kesehatan, dohot seksi kemasyarakatan.\nSeksi diakonia social I ma unit panghobasi na pinatupa ni huria laho pasauthon ulaon asi ni roha tu angka na patut urupan\n(1) Manghobasi ulaon asi ni roha di bagasan huria I sandiri na manghaporluhon pangurupion sian huria.\n(2) Mangualhon ulaon diakonia social tu angka na tarhurung, panti asuhan dohot na asing di luar ni huria I sandiri.\n(3) Papungu tumpak, dana sian donateur dohot sumber na asing laho pasauthon ulaon diakonia na umbidang\n(4) Padalanhon program diakonia social HKBP\n(5) Patupa evaluasi dohot laporan taringot tu parulaonna sipasahatonna tu ketua dewan diakonia dohot tu uluan ni huria hombar tu tingki naung ditontuhon.\n(1) Rapot parhalado partohonan do na mamollit ruas ni seksi I tolu ro di lima halak sian parhalado partohonan dohot lima ro di pitu halak sian ruas ni huria.\n(2) Rapot seksi do na mamillit ketua dohot sekretaris sian tongatonga nasida tinolopan ni rapot parhalado partohonan.\n(3) Seksi I do na pabangkithon angka kepanitiaan hombar tu ringkotna tinolopan ni rapot parhalado partohonan. Panitia marhite ketua panitia bertanggungjawab tu rapot seksi.\nSeksi pendidikan I ma unit panghobasi na pinatupa ni huria laho manghobasi ulaon pendidikan manang pangajarion dohot latihan tu ruas ni huria songon I nang tu na humaliangna, marguru tu haporluonna.\n(1) Manghobasi ulaon pendidikan manang pangajarion dohot latihan di tongatonga ruas ni huria dohot na humaliangnamarguru tu haporluan ni masyarakat nang bangso.\n(2) Mangalului dalan patupahon kerjasama pendidikan manang latihan dohot lapangan kerja na ampit.\n(3) Papunguhon tumpak, dana sian manang piga sumber laho manghobasi beasiswa tu ianakhon ni huria na manghaporluhon.\n(4) Patupa evaluasi dohot laporan taringot tu pangulaonna sipasahatonna tu ketua dewan diakonia dohot tu uluan ni huria hombar tu tingki naung ditontuhon.\n(1) Rapot hadomuan dewan diakonia dohot parhalado partohonan do mamillit ruas ni seksi hombar tu haporluanna.\n(2) Rapot ni seksi do mamillit ketua dohot sekretaris sian tongatonga ni ruas naung tarpillit I, silaporhononhonna tu ketua dewan diakonia dohot uluan ni huriamangido persetujuan asa ditotophon\n(3) Hombar tu tingkotna, rapot seksi pendidikan ma padiri panitia, silaporhononna tu ketua dewan diakonia dohot uluan ni huria, mangido persetujuan asa ditotophon. Panitia marhite ketua panitia martanggungjawab tu rapot ni seksi.\n(4) Na marrapot do seksi hombar tu ringkotna na umotikna sahali onom bulan.\nNa boi do rapot hadomuan dewan diakonia dohot parhalado partohonan pajongjonghon yayasan pendidikan laho mandalanhon pendidikan dohot pelatihan hombar tu hatontuan ni pamarenta dohot Kebijakan Dasar Pendidikan HKBP. Molo dung jongjong yayasan I, ndang pola be adong seksi pendidikan.\nSeksi kesehatan I ma unit panghobasi na pinatupa ni huria laho manghobasi pelayanan kesehatan tu ruas ni huria dohot na humaliangna na manghaporluhonsa.\n(1) Manghobasi pelayanan kesehatan tu ruas ni huria dohot na humaliangna na manghaporluhonsa\n(2) Mangalehon panorangion tu ruas ni huria dohot na humaliangna taringot tu kesehatan.\n(3) Manghobasi ulaon papungutumpak manang dana laho mangurupi pembangunan kesehatan masyarakat.\n(3) Seksi do na pabangkithon angka kepanitiaan hombar tu ringkotna tinolopan ni rapot parhalado partohonan. Panitia marhite ketua panitia bertanggungjawab tu rapot seksi.\n(4) Na marrapot do seksi hombar tu ringkotna, na umotikna sahali onom bulan.\nSeksi kemasyarakatan I ma unit panghobasi na pinatupa ni huria padimundimun, mamingkiri dohot patureturehon parsaoran tu masyarakat na humaliang dohot pamarenta\n(1) Sumangkapi dohot patupa panogunoguon laho pahembanghon parsaoran na konstruktif dohot pamarenta songon I nang angka horong masyarakat songon hasasaut ni HKBP na inklusif jala dialogis\n(2) Mamarrohahon angka na masa di tongatonga ni masyarakat dohot di ragam ni parngoluon huhut sumangkapi dohot manontuhon sikap ni HKBP marpardomuan tu angka na masa i.\n(3) Sumangkapi dohot patupa angka usaha pahinsathonparngoluan ni masyarakat dohot pangaramotion di lingkungan hidup.\n(4) Sumangkapi dohot mangusahahon angka dana na porlu tu panghobasion i.\n(5) Patupa evaluasi dohot laporan taringot tu pangulaonna sipasahatonna tu ketua dewan diakonia dohot tu uluan ni huria hombar tu tingki naung ditontuhon.\n(3) Seksi do pabangkithon angka keanitiaan hombar tu ringkotna tinolopan ni rapot parhalado partohonan. Panitia marhite ketua panitia bertanggungjawab tu rapot seksi\n(4) Na marraot do seksi hombar tu ringkotna na umotikna sahali onom bulan.\nBindu 6: Resort\n2.Syarat ni Resort na Imbaru\nLobi sian sada huria\nUne parpeak ni resort I gabe sada hadomuan ni panghobasion parhuriaon.\nBoi mananggung balanjo ni pangula na gok dohot angka haporluan ni resort I songon I nang tanggungjawabna tu distrik dohot tu hatopan HKBP\nAdong rade bagas ni pandita resort, kantor resort dohot inventaris resort.\nAdong surat pangidoan sian resort na naeng manjae I, tinolopan ni rapot resort na pajaehon I, mardongan sejarah ni angka huria na tu resort I, statistic ni ruas, inventaris, laporan keuangan, dohot daftar ni parhaladona adong di resort ina ditujuhon tu Uluan HKBP\nPraeses ma mangaresmihon resort I, dung adong panolopion sian Uluan HKBP\nMolo adong huria na naeng manjae gabe resort manggohi sude angka syarat na di ginjang I, uluan distrik ma manangkasi hatauonnasida, jala Uluan HKBP ma manimbangi dohot manotophon.\nBindu 7: Na Manghobasi Resort\nManguluhon resort rap dohot parhalado resort\nManguluhon huria sabungan ni resort I rap dohot parhalado partohonan\nManguluhon rapot resort, rapot parhalado resort dohot angka rapot na marrumang tirket resort\nMamingkiri nasa na ringkot na tau pangoluhon dohot pahehehon huria dohot parhalado na di resort i.\nManiroi huria na masuk tu resort I laho manggohi tanggungjawabna.\nPatulushon hapitisan ni Sinode Godang, Rapot Majelis Pekerja Sinode, sinode distrik, rapot majelis pekerja distrik dohot rapot resort.\nMangaramoti dohot maniroi parhepengon dohot arta ni huria na masuk tu resort i.\nPatupa evaluasi dohot mangalehon laporan pangulaon, statistic dohot keuangan resort tu rapot resort dohot praeses\na.Mandongani pandita resort manguluhon resort i.\nb.Pahehehon dohot patupahon ulaon hadomuan ni angka dewan dohot seksi di angka huria na di resort i.\nc.Patulushon haputusan ni Sinode Godang, Rapot Majelis Pekerja Sinode, sinode distrik, majelis pekerja sinode distrik dohot rapot resort.\nb.Opat manang onom halak na pinillit ni rapot resort sian anggota rapot resort. Periodena opat taon, jala boi dipillit dua hali padodot\n3.Sekretaris Bendahara Resort\na.Paturehon administrasi dohot parhepengon di resort\nb.Manghobasi dohot paradehon na ringkot tu sude rapot na di resort i.\nc.Manungguli, manjalo, manimpan dohot paruarhon hepeng di resort hombar tu haputuson ni rapot resort dohot parhalado resort tinolopan ni pandita resort.\nd.Manjalo dohot mamareso huhut mangaramoti dohot manongoshon hepeng tu distrik dohot tu hatopan sian angka huria na masuk tu resort I tinolopan ni pandita resort\ne.Mangalului dalan pamasukhon hepeng tu kas resort na tinolopan ni pandita resort\nf.Patupa evaluasi dohot laporan pertanggungjawaban ganup bulan tu pandita resort\na.Sahalak sian parhalado resort na boi gabe juara bagas haposan pinillit ni rapot resort.\nb.Na ringga mangula ulaonna, so hasurahan pangalahona.\nc.Saboiboina berpendidikan sekolah lanjutan tingkat atas, jala mangantusi ulaon administrasi dohot manajemen parhepengon\nd.Na umotikna marumur 30 taon, jala satimbotimbona 61 taon hatiha mamungka periodena.\nPeriodena opat taon, jala boi dipillit dua hali padodot\nBindu 8: Distrik\nDistrik I ma hadomuan ni manang piga resort laho padasiphon, pahembanghon parsaoran, panindangion dohot panghobasion di tongatonga ni distrik i\nNa umotikna onom resort\nUne parpeakna laho padasiphon panghobasion\nMarhatauon patulushon dohot mangulahon angka ulaon na tinotophon ni Sinode Godang, Majelis Pekerja Sinode, Uluan HKBP, sinode distrik dohot majelis pekerja sinode distrik\nBoi patukhon angka na hinaporluhon ni distrik i.\nUluan HKBP ma na manimbangi hatauon ni na naeng gabe distrik I dohot sabungan distrik hombar tu turgas na sian sinode distrik haborhatanna.\nMajelis Pekerja Sinode ma na manotophon distrik I asa dibahen Ephorus bisolot sipasahatonna di tingki parmingguon peresmian ni distrik i.\nBindu 9: Na Manghobasi Distrik\na.Manguluhon distrik rap dohot angka kepala bidang\nb.Patomutomuhon rencana strategis dohot program kerja tahunan ni distrik hpmbar tu haputuson ni Sinode Godang, Majelis Pekerja Sinode dohot Rapot Uluan ni HKBP\nc.Maniroi, marmahani angka partohonan di ulaonnahombar tu tugas dohot tohonanna be.\nd.Manogunogu jala maniroi sude ulaon di angka huria dohot resort na mardomu tu partondion dohot parartaon.\ne.Manguluhon sinode distrik, majelis pekerja sinode distrik dohot rapot uluan distrik\nf.Mangaresmihon angak huria dohot resort na imbaru, naung tinolopan ni Uluan HKBP.\ng.Mangebati angka huria dohot manguluhon angka pesta jubileum ni huria.\nh.Mangojakhon angka partohonan nag ok tingki tu ulaonna di distrik i.\ni.Paujunghon angka hamaolon na masa di huria dohot resort na so boi dipaujung parhalado resort\nj.Maniroi hasasaut ni na pinutushon ni sinode Godang, Majelis Pekerja Sinode, sinode distrik, rapot majelis pekerja sinode distrik dohot rapot distrik.\nk.Patupahon dohot manguluhon rapot ni angka partohonan na gok tingki di distrik i.\nl.Maniroi dohot manjalo laporan pardalan ni angka lembaga pendidikan HKBP na adong di distrik sian yayasan.\nm.Mangalehon laporan dohot turgas tu Ephorus taringot tu hatauon dohot parpindaon ni angka partohonan nag ok tingki di distrik i.\nn.Patupa evaluasi dohot pasahathon laporan pertanggungjawaban secara berkala tu Ephorus jala pasahathon barita pangulaon tu majelis pekerja sinode distrik dohot barita jujur taon tu sinode distrik\nSyarat gabe Praeses\na.Na umotikna 15 taon naung manjalo tohonan hapanditaon di HKBP jala torus mangula di HKBP. Rajuman do na mangula di HKBP angka na diutus HKBP mangula di huria manang lembaga na asing.\nb.Na so hea hona Ruhut Parmahanion Paminsangon HKBP.\nc.Na hipas roha dohot pamatangna\nd.Ndang lobi umurna sian 61 taon di tingki pamilliton\ne.Na pinillit ni Sinode Godang\na.Ganup distrik patujolohon bakal calon tolu tu lima halak sian tongatonga ni sude pandita HKBP naung manggohi persyaratan.\nb.Ephorus pasahathon goargoar ni angka bakal calon praeses na sian distrik I tu Ephorus HKBP na tarpillit asa ditontuhon calon praeses sipilliton ni Sinode Godang, godangna dua hali nasa godang ni distrik huhut mamarrohahon torop ni distrik na patujuolohon bakal calon i.\nc.Sinode Godang ma mamillit sian calon na pinatujolo ni Ephorus HKBP tarpillit sagodang ni distrik marhite na mametek soara sahat tu na dapot 1/2 N+1\nd.Panitia pemilihan I ma sahalak pandita dohot sahalak na so pandita na pinatujolo ni ganup distrik na niuluhon ni pandita na tumua sian ruas ni Sinode Godang.\ne.Ephorus tarpillit ma melantik praeses na tarpillit I di parmingguon di gereja HKBP\n2.Angka Bidang di Distrik\na.Bidang I ma organ na mangulahon panghobasion pasauthon si tolu ulaon panjouon ni huria di distrik.\nb.Pangadonghonon ni bidang dohot uluanna dipahombar ma tu haporluan dohot haboion ni distrik i.\n(1)Sumangkapi dohot patupahon angka kegiatan asa lam dasip parsaoran na saroha, sapingkiron dohot sapanghilalaon di angka huria dohot resort na adong di distrik i.\n(2)Padimundimun dohot pahehehon parsaoran ni angka parhalado di distrik i.\n(3)Padimundimun dohot pahehehon parsaoran ni angka kategorial.\n(4)Patupahon kegiatan dohot kebaktian hadomuan di tirket distrik\n(5)Paradehon bahan-bahan manang materi pembinaan kategorial dohot warga na marojahan tu program ni HKBP\n(6)Paradehon dohot patomutomuhon bentuk liturgy na umbuk sipangkeon di angka kebaktian na tuk pahehehon ngolu parhuriaon HKBP.\n(7)Patupahon parsaoran dohot kegiatan ibadah hadomuan tu angka huria tetangga na adong di distrik i.\n(8)Patupahon parsaoran kemasyarakatan dohot angka parugamo na asing.\n(9)Patupa evaluasi dohot laporan pangulaon sipasahatonna tu praeses hombar tu tingki na ditontuhon\nKepala bidang koinonia I ma pandita na tinotophon ni Uluan HKBP marhite na manjalo turgas sian praeses.\n(1)Mamingkiri dohot manghobasi ulaon sending tu angka horong khusus di tongatonga ni masyarakat.\n(2)Pahinsathon hatauon ni angka parjamita dohot parbarita na uli sian ruas dohot partohonan ni huria.\n(3)Mamingkiri dohot paradehon angka materi panidangion.\n(4)Pahembanghon dohot pahehehon angka partangiangan di tongatonga ni masyarakat.\n(5)Pararathon Barita na Uli tu sude masyarakat.\n(6)Patupa evaluasi dohot laporan pangulaon sipasahatonna tu preases hombar tu tingki na ditontuhon.\nKepala bidang marturia i ma pandita na tinotophon ni Uluan HKBP marhite na manjalo turgas sian praeses\n(1)Sumangkapi dohot patupahon angka usaha laho pahinsathon mutu panghobasion social di huria, di resort dohot di distrik songon I nang di tongatonga ni masyarakat.\n(2)Sumangkapi dohot patupahon angka usaha pahinsathon mutu panghobasion di pendidikan dohot kesehatan tu angka ruas ni huria dohot masyarakat lumobi marhite angka lembaga dohot seksi na adong di huria dohot di resort.\n(3)Sumangkapi dohot patupahon angka usaha pahinsathon mutu parngoluan ekonomi ni ruas ni huria dohot masyarakat lumobi marhite seksi diakonia social dohot seksi kemasyarakatan na adong di huria.\n(4)Sumangkapi dohot patupahon angka usaha mangurupi angka parsingkola na so boi manggarar biaya pendidikan, dohot tu angka na so dapot ulaon, na so marama na so marina, na martihas dohot na so dapot inganan parmianan.\n(5)Mamarrohahon angka na masa di tongatonga ni masyarakat jala sumangkapi huhut manontuhon sikap dohot pandapot na porlu sian HKBP mangadopi angka na masa i.\n(6)Patureturehon dohot pahembanghon parsaoran na komunikatif jala denggan dohot angka horong masyarakat dohot pamarenta.\n(7)Mangusahaon dana na porlu tu panghobasion ni bidang diakoni jala tongtong patureture parsaoran dohot huria nang resort\n(8)Patupa evaluasi dohot laporan taringot tu pangulaonna sipasahatonna tu praeses hombar tu tingki naung ditontuhon\nKepala bidang diakonia i ma sahalak sian ruas manang partohonan ni HKBP tinotophon ni Uluan HKBP marhite na manjalo turgas sian praeses\n3.Majelis Pekerja Sinode Distrik\nMajelis pekerja sinode distrik i ma angka pangula na manghobasi distrik laho patulushon haputuson ni Sinode Godang, Majelis Pekerja Sinode, Rapot Uluan HKBP dohot sinode distrik\nc.Ualu ro di 12 halak na pinillit ni sinode distrik sian parhalado\nBindu 10<: Hatopan/strong>\nHatopan I ma hadomuan ni sandok HKBP marhitehite huria, resort, distrik dohot angka lembaga nang angka yayasan niuluhon ni Ephorus. Ulaon hatopan dihobasi: Ephorus, Sekretaris Jenderal, Kepala Departemen Koinonia, Kepala Departemen Marturia, Kepala Departemen Diakonia, yayasan, Ketua Rapot Pendeta, Majelis Pekerja Sinode, Badan Audit HKBP, Badan Usaha HKBP, Badan Penyelenggara Pendidikan HKBP, Badan Penelitian Pengembangan HKBP, Bendahara Hatopan, dohot komisi.\nBindu 11: Ephorus\n1.1.Marmahani huria dohot angka partohonandi sandok HKBP\n1.2.Patupahon paniroion tu angka partohonan huhut pahinsathon hatauonnasida mangulahon tohonanna lumobi di ulaon parjamitaon dohot parmahanion\n1.3.Mangaramoti dohot manoarahon ulaon hapanurirangon ni HKBP maradophon pamarenta manang panggomgomi marhite hata manang pambahenan laho pajongjonghon manang pahothon hatigoran dohot hasintongan di tongatonga ni bangso dohot Negara.\n1.4.Mewakili HKBP maradophon panggomgomi, huria dohot angka badan na asing di dalam negeri dohot di luar negeri.\n1.5.Manguluhon sandok HKBP nidonganan ni Sekretaris Jenderal dohot angka kepala departemen marojahan tu Bibel, Konfessi, Aturan Peraturan, Ruhut Parmahanion Paminsangon songon hapataran ni pangoloionna tu Jesus Kristus Raja ni Huria. Boi do Ephorus pasahathon sadasada ulaon tu Sekretaris Jenderal, tu kepala departemen, manang tu sahalak praeses hombar tu ringkotna.\n1.6.Patupahon Sinode Godang hombar tu hatontuon ni parrapoton di Sinode Godang.\n1.7.Manguluhon Rapot Uluan HKBP.\n1.9.Manguluhon Rapot Praeses.\n1.10.Paradehon dohot patomutomuhon Rencana Induk Pengembangan Pelayanan HKBP sipasahatonna tu Sinode Godang asa ditotophon.\n1.11.Patomutomuhon Rencana Strategis HKBP sipasahatonna tu Sinode Godang dohot Rencana Tahunan dohot Rencana Anggaran Pendapatan Belanja sipasahatonna tu Majelis Pekerja Sinode asa ditotophon.\n1.12.Mangebati angka huria laho manguluhon angka pesta pangompoion ni gareja dohot mameakhon batu ojahan\n1.13.Pasahathon pasupasu tohonan pandita, guru huria, bibelvrouw, diakones dohot evangelis.\n1.14.Pasahathon Barita Jujur Taon dohot pertanggungjawaban ni ulaonna manguluhon HKBP tu Sinode Godang.\n1.15.Patomutomuhon Almanak HKBP.\n1.16.Patupahon angka surat ketetapan taringot tu huria, resort, distrik na imbaru, yayasan, lembaga, dohot komisi, songon I nang na marpordomuan tu personalia.\n1.17.Manjalo usul amandemen tu Aturan Peraturan HKBP.\n2.Syarat gabe Ephorus\nNa umotikna 20 taon naung manjalo tohonan hapanditaon di HKBP jala torus mangula di HKBP. Rajuman do na mangula di HKBP angka na diutus HKBP tu ulaon huria manang lembaga na asing.\nNa so hea hona Ruhut parmahanion Paminsangon HKBP.\nNa hipas roha dohot pamatangna.\nNdang lobi umurna 61 taon di tingki pamilliton i.\nNa pinillit ni Sinode Godang.\nGanup sinode distrik mancalonhon sada manang dua halak calon sian sandok pandita HKBP. Ala ni I boi do calon I sian duru ni distrikna, na manggohi syarat gabe Ephorus. Manontuhon calon I di ganup distrik, I ma marhite na mametek surat soara di sinode distrik i.\nSinode Godang mamillit sian angka calon I, marhite na mametek surat soara sahat ro di na dapot 1/2N + 1 soara.\nPanitia pemilihan I ma sahalak pandita dohot sahalak na so pandita na pinatujolo ni ganup distrik na niuluhon ni pandita na tumua sian ruas ni Sinode Godang i.\nPandita na tumua sian ruas ni Sinode Godang I ma na melantik Ephorus na imbaru I di sada parmingguon di gareja HKBP.\n5.Maradian dohot Marhalangan\na. Sidung perodena\nb. Mangido maradian\nc. Hona Ruhut Parmahanion Paminsangon\na.Marhalangan tidak tetap\nMolo marhalangan Ephorus ala ni na marsahit manang laho dinas tu luar negeri, tu Kepala Departemen Koinonia ma tugas haephoruson dipasahat.\n(1)Molo monding Ephorus manang ndang boi mangulahon ulaonna, Kepala Departemen Koinonia ma maniop jabatan haephoruson. Pamasaon ma Sinode Godang na jinou ni Kepala Departemen Koinonia mamillit Ephorus na imbaru laho manggohi periode na tinggal I dope, na lumambatna tolu bulan dung ditiop jabatan haephoruson i. Alai molo holan onom bulan nari nama asa sidung periode ni Ephorus na monding manang na berhalangan tetap I, ditorushon Kepala Departemen Koinonia ma maniop jabatan haephoruson I sahat tu ujung ni periode i.\n(2)Saleleng maniop jabatan haephoruson Kepala Departemen Koinonia, holan ulaon na rutin do boi ulaonna.\nBindu 12: Sekretaris Jenderal\nMandongani Ephorus manguluhon HKBP rap dohot kepala departemen\nManguluhon administrasi ni HKBP hombar tu Aturan dohot Peraturan ni HKBP.\nMewakili Ephorus mangulahon angka ulaon na pinasahat ni Ephorus hombar tu ringkotna\nManjalo laporan pangulaon sian angka organ panghobasi na di toruna\nRap dohot kepala departemen mandongani Ephorus patupahon Barita Pangulaon dohot Rencana Tahunandohot Rencana Anggaran Pendapatan Belanja Tahunan sipasahaton nasida tu rapot Majelis Pekerja Sinode dohot laporan Pertanggungjawaban dohot Rencana Strategist u Sinode Godang.\nParadehon nasa na ringkot tu ulaon na marhadomuan tu Sinode Godang dohot angka rapot hatopan HKBP.\nRap dohot Ephorus, dohot kepala departemen patupahon Rapot Uluan HKBP.\nPatupa evaluasi dohot mangalehon pertanggungjawaban tu Ephorus marhite laporan rutin\n2.Syarat gabe Sekretaris Jenderal\nNa umotikna naung 15 taon manjalo tohonan hapanditaon di HKBP jala torus mangula di HKBP. Rajuman do na mangula di HKBP angka na diutus HKBP tu ulaon huria manang lembaga na asing\nNa pinillit ni Sinode Godang\nGanup sinode distrik patujulohon sada manang dua halak sian pandita HKBP gabe calon Sekretaris Jenderal, ala ni I boi do calon I sian duru ni distrik na manggohi syarat gabe Sekretaris Jenderal. Manontuhon calon I, I ma marhite na mametek surat soara di sinode distrik.\nSinode Godang ma mamillit sada sian calon I marhite na mametek surat soara sahat tu na dapot 1/2N + 1 soara.\nEphorus tarpillit ma na melantik Sekretaris Jenderal di sada parmingguon di gareja HKBP\nBindu 13: Kepala Departemen Koinonia\nMandongani Ephorus rap dohot Sekretaris Jenderal dohot kepala departemen na asing manguluhon HKBP.\nManguluhon nasa ulaon di Departemen Koinonia\na.Mangkordinasihon perencanaan, pelaksanaan pararathon Barita na Uli di ganup tirket panghobasion HKBP.\nb.Manusun kebijakan-kebijakan, peraturan-peraturan dohot angka pedoman na porlu tu ulaon panindangion di Hata ni Debata na boi gabe sitiopon ni sude na manghobasi di ganup tirket panghobasion.\nc.Mewakili Ephorus mangulahon angka ulaon na pinasahat ni Ephorus hombar tu ringkotna.\nd.Manjalo laporan pangulaon sian ganup organ panghobasi na di toruna.\ne.Rap dohot Sekretaris Jenderal dohot kepala departemen na asing mandongani Ephorus patupahon Barita Pangulaon dohot Rencana Tahunan dohot Rencana Anggaran Pendapatan Belanja sipasahaton nasida tu Majelis Pekerja Sinode dohot Laporan Pertanggungjawaban dohot Rencana Strategis tu Sinode Godang.\nf.Rap dohot Ephorus, Sekretaris Jenderal, Kepala Departemen Marturia dohot Kepala Departemen Diakonia patupahon Rapot Uluan HKBP.\ng.Patupa evaluasi dohot mangalehon pertanggungjawaban tu Ephorus marhite laporan rutin.\n2.Syarat gabe Kepala Departemen Koinonia\nNdang lobi sian 61 taon umurna di tingki pamilliton i.\nGanup sinode distrik patujulohon sada manang dua halak sian pandita HKBP gabe calon Kepala Departemen Koinonia, ala ni I boi do calon I sian duru ni distrik na manggohi syarat gabe Kepala Departemen Koinonia. Manontuhon calon i, i ma marhite na mametek surat soara di sinode distrik.\nEphorus tarpillit ma na melantik Kepala Departemen Koinonia di sada parmingguon di gareja HKBP\nBindu 14: Kepala Departemen Marturia\nManguluhon nasa ulaon di Departemen Marturia.\na.Mangkordinasihon perencanaan, pelaksanaan ni sude usaho na pahembanghon dohot na patoguhon parsaoran ni sude ruas ni HKBP di ganup tirket, parsaoran oikumenis di tirket local, nasional, regional, dohot internasional.\nb.Manusun kebijakan-kebijakan, peraturan-peraturan dohot angka pedoman na porlu tu ulaon pahembanghon dohot patoguhon parsaoran ni sude ruas di ganup tirket, gabe sitiopon ni sude panghobasi.\ne.Rap dohot Sekretaris Jenderal dohot kepala departemen na asing mandongani Ephorus patupahon Barita Pangulaon dohot Rencana Tahunan dohot Rencana Anggaran Pendapatan Belanja sipasahaton nasida tu Majelis Pekerja Sinode dohot Laporan Pertanggungjawaban dohot Rencana Startegis tu Sinode Godang.\nf.Rap dohot Ephorus, Sekretaris Jenderal, Kepala Departemen Koinonia dohot Kepala Departemen Diakonia patupahon Rapot Uluan HKBP.\ng.Patupa evaluasi dohot mangalehon pertanggungjawaban tu Ephorus marhite laporan rutin\n2.Syarat gabe Kepala Departemen Marturia\nNdang lobi sian 61 taon umurnadi tingki pamilliton i.\nGanup sinode distrik patujulohon sada manang dua halak sian pandita HKBP gabe calon Kepala Departemen Marturia, ala ni i boi do calon i sian duru ni distrik na manggohi syarat gabe Kepala Departemen Marturia. Manontuhon calon I, I ma marhite na mametek surat soara di sinode distrik.\nEphorus tarpillit ma na melantik Kepala Departemen Marturia di sada parmingguon di gareja HKBP\nBindu 15: Kepala Departemen Diakonia\nManguluhon nasa ulaon di Departemen Diakonia.\na.Mangkordinasihon pengelolaan ni sude panghobasion sosial na mardomu tu na mangurupi angka na di hasusaan, songon I na mardomu tu yayasan pendidikan dasar, menengah dohot yayasan pendidikan tinggi, yayasan kesehatan dohot pengembangan masyarakat di ganup tirket panghobasion.\nb.Manusun kebijakan-kebijakan, peraturan-peraturan dohot angka pedoman na porlu tu ulaon panghobasion diakoni, na gabe sitiopon ni sude parhobas di ganup tirket panghobasion.\nf.Rap dohot Ephorus, Sekretaris Jenderal, Kepala Departemen Koinonia dohot Kepala Departemen Marturia patupahon Rapot Uluan HKBP.\n2.Syarat gabe Kepala Departemen Diakonia\nSahalak sian partohonan manang sian ruas ni huria na rade mamelehon dirina tu ulaon panghobasion, parasirohaon, dohot kemayarakatan alan ni Kristus.\nGanup sinode distrik patujulohon sada manang dua halak sian pandita HKBP gabe calon Kepala Departemen Diakonia, ala ni i boi do calon i sian duru ni distrik na manggohi syarat gabe Kepala Departemen Diakonia. Manontuhon calon i, i ma marhite na mametek surat soara di sinode distrik.\nEphorus tarpillit ma na melantik Kepala Departemen Marturia di sada parmingguon di gareja HKBP.\nBindu 16: Biro, Yayasan dohot Badan Penyelenggara Pendidikan HKBP\n1.Biro i ma organ panghobasi di toru ni Sekretariat Jenderal dohot departemen, na dipatupa hombar tu haporluan dohot prinsip efisiensi\nYayasan i ma organ panghobasi sosial na pinajongjong ni HKBP manang angka ruas ni HKBP marojahan tu Aturan Paraturan ni HKBP dohot paraturan ni pamarenta di tirket hatopan, distrik, ressort manang huria.\na.Dipajongjong do yayasan laho mambahen marragam usaha lumobi di bidang marturia dohot diakonia, dohot tujuan pahinsathon hatauaon ruas ni HKBP dohot masyarakat umumna di ragam ni bidang parngoluon, asa boi mangadopi angka hamaolon hinorhon ni partingkian na torus maruba.\nb.Ganup yayasan na pinajongjong ni HKBP adong do anggaran dasar dohot anggaran rumah tanggana sandiri, na marondolan jala na so maralo tu Aturan Paraturan ni HKBP, jala anggaran dasar dohot anggaran rumah tangga i ingkon disetujui departemen na gabe uluanna, manang HKBP na gabe uluan ni yayasan i di inganan hajongjonganna.\nc.Na martanggungjawab do ganup yayasan tu departemen na gabe uluanna, manang tu HKBP na gabe uluan ni yayasan i di inganan hajongjonganna.\nd.Songon tanda ni tanggung jawab na didok di point c na di ginjang i, ganup yayasan mangalehon laporan do secara berkala di bagasan na tarsurat tu uluanna na hombar.\n3.Badan Penyelenggara Pendidikan HKBP\nBadan Penyelenggara Pendidikan HKBP i ma organ pusat HKBP na manjalo mandat na gok sian Rapot Uluan HKBP laho manghobasi sude pendidikan di HKBP di bagasan sada sistem na marorientasi mutu.\nMartanggungjawab tu Uluan HKBP do Badan Penyelenggara Pendidikan HKBP marhite Kepala Departemen Diakonia\nHaruason, hapanguruson dohot angka ulaon ni Badan Penyelenggara Pendidikan HKBP, dohot sistem pendidikan na marorientasi mutu di HKBP ditontuhon do di basagan Kebijakan Dasar Pendidikan HKBP tinotophon ni Sinode Godang HKBP.\nBindu 17: Ketua Rapot Pandita\nManguluhon Rapot Pandita\nManiroi angka pandita na mangadopi angka hamaolon di panghobasionna jala martukar pikiran dohot Ephorus taringot tusi.\nPatupa pembinaan tu pandita dohot calon pandita rap dohot parhobas di Kantor Pusat\nManghobasi Tumpak Liat Pandita\nMandohoti rapot pandita distrik\nManggonghon pandita mandohoti rapot pandita tinolopan ni Ephorus.\nPasahathon haputusan ni Rapot Pandita tu Ephorus.\nRap dohot Ephorus manontuhon inganan, tingki, tema, panitia, dohot sihataan ni Rapot Pandita.\n2.Syarat gabe Ketua Rapot Pandita\nNa umotikna naung 20 taon manjalo tohonan hapanditaon di HKBP jala torus mangula di HKBP. Rajuman do na mangula di HKBP angka na diutus HKBP tu ulaon huria manang lembaga na asing\nNdang lobi sian 61 taon umurna di tingki pamilliton i\nBindu 18: Majelis Pekerja Sinode\nMajelis Pekerja Sinode i ma rapot na mangula laho mamingkiri dalan pasauthon haputuson ni Sinode Godang\nEphorus, Sekretaris Jenderal, Kepala Departemen Koinonia, Kepala Departemen Marturia, Kepala Departemen Diakonia.\nKetua Sekolah Tinggi Teeologi\nKetua Badan Penelitian dan Pengembangan HKBP\nKetua Badan Audit HKBP.\nKetua Badan Penyelenggara Pendidikan HKBP\nKetua Rapot Pandita\nSahalak utusan sian guru huria\nSahalak utusan sian bibelvrouw\nSahalak utusan sian diakones\nDua halak utusan distrik, sian ruas ni Sinode Godang. Molo pinda ruas ni Majelis Pekerja Sinode jala dipillit distrik i ma panggantina gabe ruas ni Majelis Pekerja Sinode sian ruas ni Sinode Godang.\nBindu 19: Badan Audit HKBP\nBadan Audit HKBP i ma organ na mamareso dohot na mengavaluasi pamangkeon na marhadomuan tu keuangan, parartaon dohot pelaksanaan program kerja ni sude unit panghobasion ni HKBP.\nMamareso dohot patupahon audit pamangkeon ni parhepengon dohot arta di sude organ panghobasion di HKBP\nMamareso dohot manangkasi pelaksanaan ni program kerja di sude organ panghobasion di HKBP\nParadehon dohot patupahon laporan berkala ni pamaresoon dohot evaluasi pamangkeon ni hepeng dohot arta dohot pardalanan ni program kerja sipasahatonna tu uluan ni organ panghobasion i.\nPasahathon rekapitulasi hasil audit parhepengon ni HKBP tu ganup huria marhite Uluan HKBP pinomat sahali sataon.\nMangaramoti dohot maniroi parartaon dohot parhepengon ni HKBP.\nMartanggungjawab tu Majelis Pekerja Sinode.\nKepala Badan Audit HKBP na pinillit ni Majelis Pekerja Sinode HKBP sian tongatonga ni ruas ni huria, jala ditotophon Uluan HKBP marhite surat haputusan.\nTolu ro di opat halak na pinabangkit ni Uluan HKBP sian tongatonga ni ruas HKBP, jala ditotophon marhite surat haputusan.\n5.Syarat gabe Uluan dohot Ruas ni Badan Audit HKBP\n5.1.Ruas ni HKBP na ringgas marminggu, burju marhuria jala rade mamelehon dirina tu ualon huria.\n5.2.Ruas ni HKBP na adong hatauonna di bidang akuntansi keuangan, saboiboina naung hea mangula songon auditor.\n5.3.Na hipas roha dohot pamatangna.\n5.4.Na so hea hona Ruhut Parmahanion Paminsangon\nNamarumur na umotikna 40 taon, jala satimbotimbona 61 taon.\nBindu 20: Badan Usaha HKBP\nBadan Usaha HKBP i ma organ na mangusahahon sumber dana na porlu pangkeon ni HKBP laho patulushon panghobasionna\nMemberdayakan angka asset HKBP asa boi gabe sumber dana tu HKBP.\nPajongjong angka badan usaha ni HKBP manang badan usaha kerjasama dohot ruas manang dohot badan-badan luar negeri, na boi gabe sumber dana tu HKBP.\nMangalului dana sian angka ruas na mampu na olo manumpahi angka badan usaha HKBP.\nMengelola dana na marharoroan sian angka usaha ni badan-badan usaha HKBP hombar tu Aturan Peraturan HKBP.\nMartanggungjawab tu Majelis Pekerja Sinode marhite Uluan HKBP.\nKepala Badan Usaha HKBP na pinillit ni Majelis Pekerja Sinode sian tongatonga ni Ruas HKBP, jala ditotophon Uluan HKBP marhite surat haputusan.\nTorop ni ruas Badan Usaha HKBP 15 ro di 20 halak napinabangkit ni Uluan HKBP sian ruas ni HKBP.\n5.Syarat gabe Uluan dohot Ruas ni Badan Usaha HKBP.\nRuas ni HKBP na ringgas marminggu, burju marhuria jala rade mamelehon dirina tu ulaon huria.\nRuas ni HKBP na adong hatauonna di bidang pengelolaan dohot pengembangan dunia usaha\nNa so hea hona Ruhut Parmahanion Paminsangon\nNamarumur na umotikna 35 taon, jala satimbotimbona 61 taon\nBindu 21: Badan Penelitian dan Pengembangan HKBP\nBadan Penelitian dan Pengembangan HKBP i ma oragna na patupahon penelitian na mardomu tu parngoluan ni huria dohot masyarakat laho pahembanghon dohot padasiphon panghobasion ni huria.\nPatupahon angka penelitian na mardomu tu parngoluan ni Huria umumna dohot HKBP khususna.\nMamarrohahon dohot manangkasi perkembangan ni ilmu pengetahuan dan teknologi, politik, ekonomi, sosial, budaya na marpanghorhon tu ngolu ni huria.\nPatomutomuhon strategi pahembanghon parngoluan dohot panghobasion ni HKBP dohot huria umumna marojahan tu hasil-hasil penelitian i.\nBekerjasama dohot Komisi Teologi di angka na marpardomuan tu poda dohot teologi.\nMangalehon laporan dohot saran tu Uluan HKBP laho mangurupi angka organ panghobasion na adong di HKBP.\nMasiurupan di angka ulaon dohot Sekolah Tinggi Teologi HKBP, Universitas HKBP Nommensen dohot lembaga na asing na dirajumi porlu.\nPatupa evaluasi dohot pasahathon laporan pertanggungjawaban tu Uluan HKBP na umotikna sahali sataon.\nKepala Badan Penelitian dan Pengembangan na pinabangkit ni Uluan HKBP sian tongatonga ni ruas HKBP, jala ditotophon marhite surat haputusan.\n4.Syarat gabe Uluan dohot Ruas ni Balitbang HKBP.\nRuas ni HKBP na adong hatauonna di bidang penelitian\nBindu 22: Bendahara Hatopan\nBendahara Hatopan i ma organ na mangaramoti parhepengon di hatopan HKBP.\nManjalo, manimpan, mangaramoti dohot mangharuarhon hepeng hombar tu Peraturan Keuangan Umum HKBP.\nMambahen laporan parhepengon tu Uluan HKBP pinomat sahali onom bulan.\nUluan HKBP do pabangkithon Bendahara Hatopan marhite surat haputusan\nPartohonan manang ruas ni HKBP.\nHaposan jala adong keahlianna taringot tu parhepengon\nNa hipas roha dohot pamatangna\nMarumur na umotikna 30 taon jala satimbotimbona umur 61 taon\nBindu 23: Komisi\na.Manangkasi teologi na tongon hehe di masyarakat di tirketnasiona, regional dohot internasional\nb.Mangalehon informasi tu angka pandita taringot tu teologi na tongon hehe.\nc.Patupa angka seminar, lokakarya, konsultasi taringot tu teologi na tongon hehe.\nd.Manangkasi sundung ni angka na masa di tongatonga ni masyarakat sian panatapan teologi\ne.Pasahathon hasil ni Komisi tu Ketua Rapot Pandita gabe sihataan di Rapot Pandita\nf.Mangurupi perguruan tinggi teologi HKBP patupahon jurnal teologi.\ng.Patupa evaluasi dohot pasahathon laporan pertanggungjawaban Komisi tu Uluan HKBP na umotikna sahali sataon.\nKetua Komisi Teologi na pinillit ni Uluan HKBP sian tongatonga ni pandita ruas ni komisi i.\na.Tolu halak dosen teologi\nb.Dua halak praeses\nc.Lima halak pandita\nd.Tolu halak ruas ni huria\n2.Komisi Liturgi dohot Ibadah\na.Manangkasi liturgi dohot ibadah na adong di HKBP.\nb.Manangkasi liturgi dohot ibadah na hinalomohon ni ruas ni huria hombar tu partingkian\nc.Patomutomu angka rumang ni liturgi dohot ibadah na ampit tu ulaon dohot na masa, na so diatur dope di Agenda HKBP.\nd.Pasahathon hasil ni Komisi tu Ketua Rapot Pandita gabe sihataan di Rapot Pandita.\nKetua Komisi Liturgi dohot Ibadah na pinillit ni Uluan HKBP sian tongatonga ni pandita ruas ni komisi i.\na.Dua halak dosen teologi\nc.Sahalak pandita resort\nd.Sahalak guru huria\ne.Sahalak ahli musik gerejawi\nf.Sahalak ruas ni huria\na.Mamingkiri hagaganda ni parbinotoan dohot hatauon ni pangula ni HKBP marhite angka kursus di dalam negeri dohot di luar negeri.\nb.Manangkasi dohot manotophon angka sijalo beasiswa sian ruas ni huria hombar tu persyaratan na tinontuhon ni Komisi.\nc.Manangkasi dohot manotophon angka pangidoan ni na naeng manorushon parsiajaranna.\nd.Paborhathon angka na naeng manorushon parsiajaran manang parsingkolaan hombar tu haporluan ni HKBP.\ne.Paborhathon angka pangula manambai pengalaman marhite kunjungan di dalam negeri dohot luar negeri.\nf.Mangurupi angka anakhon ni parhalado manang ruas ni huria na so tuk pasingkolahon anakhonna.\ng.Patupahon program mangalului dana na ringkot tu Komisi on, sian huria marsadasada, angka badan huria na di dalam negeri dohot di luar negeri\nh.Pasahathon rencana kerja dohot anggaranna tu Uluan HKBP asa ditotophon.\ni.Patupa evaluasi dohot pasahathon laporan pertanggungjawaban Komisi tu Uluan HKBP na umotikna sahali sataon.\nKetua Komisi Beasiswa na pinillit ni Uluan HKBP sian ruas ni Komisi.\na.Dua halak ruas ni Majelis Pekerja Sinode\nb.Dua halak praeses.\nc.Dua halak sian lembaga\nd.Sada halak sian Universitas HKBP Nommensen.\ne.Dua halak sian Badan Penyelenggara Pendidikan HKBP.\nBerita sebelumyaKomitmen Mengenal Kristus\nBerita berikutnyaWilayah Pelayanan


Download Asmara - Dara Ayu ft. Bajol Ndanu (SKA Reggae Version).mp3\nDownload lagu Asmara - Dara Ayu ft. Bajol Ndanu (SKA Reggae Version) MP3 dapat kamu download secara gratis di Travelagu.net. Details lagu Asmara - Dara Ayu ft. Bajol Ndanu (SKA Reggae Version) bisa kamu lihat di tabel, untuk link download Asmara - Dara Ayu ft. Bajol Ndanu (SKA Reggae Version)) berada dibawah.\nLirik Lagu Asmara - Dara Ayu ft. Bajol Ndanu (SKA Reggae Version)\nJudul Asmara - Dara Ayu ft. Bajol Ndanu (SKA Reggae Version)\nAsmara - Setia Band (Cover by Ines)\nDJ Asmara Kini Telah Menyakitkanku - Lagu Tik Tok Remix Full Bass 2019\n8.85 MB | 0 views\nHappy Asmara - Sambel Terasi (Tresnoku Moh Ilang DJ Remix)\nHappy Asmara - Welas Hang Ring Kene (Remix)


Homolodromiidae | World eBook Library | Read eBooks online\nArticle Id: WHEBN0021151562\nSubject: Brachyura, Dromiacea, Gecarcinucoidea, Goneplacoidea, Componocancer\n^ a b Peter K. L. Ng, Danièle Guinot & Peter J. F. Davie (2008). "Systema Brachyurorum: Part 1. An Annotated checklist of extant Brachyuran crabs of the world".\n^ Carrie E. Schweitzer, Torrey G. Nyborg, R. M. Feldmann & Richard L. M. Ross (2004). "Homolidae de Haan, 1839 and Homolodromiidae Alcock, 1900 (Crustacea: Decapoda: Brachyura) from the Pacific Northwest of North America and a reassessment of their fossil records" (\nAnimal, Malacostraca, Decapoda, Biological classification, Crab\nAnimal, Malacostraca, Devonian, Permian, Triassic


Profesional Hosting Morata De Tajuna | Dominios Gratis 4\nProfesional Hosting Morata De Tajuna\nWe service Morata De Tajuna offering Profesional hosting\nDominios Gratis Morata De Tajuna\nIdentidad Corporativa Morata De Tajuna\nComo Hacer Una Pagina Web Gratis Morata De Tajuna\nRegistro Dominios Morata De Tajuna\nOur Services in Morata De Tajuna\nOnline Trading Advice Morata De Tajuna\nMorata De Tajuna Profesional hosting for Almacenista, Morata De Tajuna Profesional hosting for Subdelegado/Subdelegada, Morata De Tajuna Profesional hosting for Bioquímico/Bioquímica, Morata De Tajuna Profesional hosting for Programador/Programadora. We can develop professional and affordable websites for a range of tradespeople including Funcionario/Funcionaria, Paleólogo/Paleóloga, Funcionario/Funcionaria, Cancerólogo/Canceróloga, Gestor/Gestora, Telefonista/Telefonista, Cardiólogo/Cardióloga, Traumatólogo/Traumatóloga, Decorador/Decoradora and Cardiólogo/Cardióloga. Morata De Tajuna Profesional hosting for Cosmólogo/Cosmóloga. Morata De Tajuna Profesional hosting for Podólogo/Podóloga.\nI´m interested Profesional hosting in Morata De Tajuna\nMorata De Tajuna projects\nI´m working under my ABN 28802493F servicing in Morata De Tajuna. My own brandname is registered as Bahia™ in Spain and Bahia™ in Australia.


Homologar camper en Barcelona - Foro Homologar\nHomologar camper en Barcelona\nSi estás buscando homologar tu furgoneta camper en Barcelona, Foro Homologar puede ayudarte a ello sin problemas. En el siguiente listado encontrarás las ciudades en las que ofrecemos nuestro servicio de homologación de campers de manera online.\nCiudades de Barcelona en las que podemos homologar furgonetas camper\nHomologar camper en Abrera\nHomologar camper en Aguilar de Segarra\nHomologar camper en Alella\nHomologar camper en Alpens\nHomologar camper en Ametlla del Vallès, L\nHomologar camper en Arenys de Mar\nHomologar camper en Arenys de Munt\nHomologar camper en Argençola\nHomologar camper en Argentona\nHomologar camper en Artés\nHomologar camper en Avià\nHomologar camper en Avinyó\nHomologar camper en Avinyonet del Penedès\nHomologar camper en Aiguafreda\nHomologar camper en Badalona\nHomologar camper en Bagà\nHomologar camper en Balenyà\nHomologar camper en Balsareny\nHomologar camper en Begues\nHomologar camper en Bellprat\nHomologar camper en Berga\nHomologar camper en Bigues i Riells\nHomologar camper en Borredà\nHomologar camper en Bruc, El\nHomologar camper en Brull, El\nHomologar camper en Cabanyes, Les\nHomologar camper en Cabrera dAnoia\nHomologar camper en Cabrera de Mar\nHomologar camper en Cabrils\nHomologar camper en Calaf\nHomologar camper en Caldes dEstrac\nHomologar camper en Caldes de Montbui\nHomologar camper en Calders\nHomologar camper en Calella\nHomologar camper en Calonge de Segarra\nHomologar camper en Calldetenes\nHomologar camper en Callús\nHomologar camper en Campins\nHomologar camper en Canet de Mar\nHomologar camper en Canovelles\nHomologar camper en Cànoves i Samalús\nHomologar camper en Canyelles\nHomologar camper en Capellades\nHomologar camper en Capolat\nHomologar camper en Cardedeu\nHomologar camper en Cardona\nHomologar camper en Carme\nHomologar camper en Casserres\nHomologar camper en Castellar del Riu\nHomologar camper en Castellar del Vallès\nHomologar camper en Castellar de nHug\nHomologar camper en Castellbell i el Vilar\nHomologar camper en Castellbisbal\nHomologar camper en Castellcir\nHomologar camper en Castelldefels\nHomologar camper en Castell de lAreny\nHomologar camper en Castellet i la Gornal\nHomologar camper en Castellfollit del Boix\nHomologar camper en Castellfollit de Riubregós\nHomologar camper en Castellgalí\nHomologar camper en Castellnou de Bages\nHomologar camper en Castellolí\nHomologar camper en Castellterçol\nHomologar camper en Castellví de la Marca\nHomologar camper en Castellví de Rosanes\nHomologar camper en Centelles\nHomologar camper en Cervelló\nHomologar camper en Collbató\nHomologar camper en Collsuspina\nHomologar camper en Copons\nHomologar camper en Corbera de Llobregat\nHomologar camper en Cornellà de Llobregat\nHomologar camper en Cubelles\nHomologar camper en Dosrius\nHomologar camper en Esparreguera\nHomologar camper en Esplugues de Llobregat\nHomologar camper en Espunyola, L\nHomologar camper en Estany, L\nHomologar camper en Fígols\nHomologar camper en Fogars de Montclús\nHomologar camper en Fogars de la Selva\nHomologar camper en Folgueroles\nHomologar camper en Fonollosa\nHomologar camper en Font-rubí\nHomologar camper en Franqueses del Vallès, Les\nHomologar camper en Gallifa\nHomologar camper en Garriga, La\nHomologar camper en Gavà\nHomologar camper en Gaià\nHomologar camper en Gelida\nHomologar camper en Gironella\nHomologar camper en Gisclareny\nHomologar camper en Granada, La\nHomologar camper en Granera\nHomologar camper en Granollers\nHomologar camper en Gualba\nHomologar camper en Sant Salvador de Guardiola\nHomologar camper en Guardiola de Berguedà\nHomologar camper en Gurb\nHomologar camper en Hospitalet de Llobregat, L\nHomologar camper en Igualada\nHomologar camper en Jorba\nHomologar camper en Llacuna, La\nHomologar camper en Llagosta, La\nHomologar camper en Llinars del Vallès\nHomologar camper en Lliçà dAmunt\nHomologar camper en Lliçà de Vall\nHomologar camper en Lluçà\nHomologar camper en Malgrat de Mar\nHomologar camper en Malla\nHomologar camper en Manlleu\nHomologar camper en Manresa\nHomologar camper en Martorell\nHomologar camper en Martorelles\nHomologar camper en Masies de Roda, Les\nHomologar camper en Masies de Voltregà, Les\nHomologar camper en Masnou, El\nHomologar camper en Masquefa\nHomologar camper en Matadepera\nHomologar camper en Mataró\nHomologar camper en Mediona\nHomologar camper en Molins de Rei\nHomologar camper en Mollet del Vallès\nHomologar camper en Montcada i Reixac\nHomologar camper en Montgat\nHomologar camper en Monistrol de Montserrat\nHomologar camper en Monistrol de Calders\nHomologar camper en Muntanyola\nHomologar camper en Montclar\nHomologar camper en Montesquiu\nHomologar camper en Montmajor\nHomologar camper en Montmaneu\nHomologar camper en Figaró-Montmany\nHomologar camper en Montmeló\nHomologar camper en Montornès del Vallès\nHomologar camper en Montseny\nHomologar camper en Moià\nHomologar camper en Mura\nHomologar camper en Navarcles\nHomologar camper en Navàs\nHomologar camper en Nou de Berguedà, La\nHomologar camper en Òdena\nHomologar camper en Olvan\nHomologar camper en Olèrdola\nHomologar camper en Olesa de Bonesvalls\nHomologar camper en Olesa de Montserrat\nHomologar camper en Olivella\nHomologar camper en Olost\nHomologar camper en Orís\nHomologar camper en Oristà\nHomologar camper en Orpí\nHomologar camper en Òrrius\nHomologar camper en Pacs del Penedès\nHomologar camper en Palafolls\nHomologar camper en Palau-solità i Plegamans\nHomologar camper en Pallejà\nHomologar camper en Papiol, El\nHomologar camper en Parets del Vallès\nHomologar camper en Perafita\nHomologar camper en Piera\nHomologar camper en Hostalets de Pierola, Els\nHomologar camper en Pineda de Mar\nHomologar camper en Pla del Penedès, El\nHomologar camper en Pobla de Claramunt, La\nHomologar camper en Pobla de Lillet, La\nHomologar camper en Polinyà\nHomologar camper en Pontons\nHomologar camper en Prat de Llobregat, El\nHomologar camper en Prats de Rei, Els\nHomologar camper en Prats de Lluçanès\nHomologar camper en Premià de Mar\nHomologar camper en Puigdàlber\nHomologar camper en Puig-reig\nHomologar camper en Pujalt\nHomologar camper en Quar, La\nHomologar camper en Rajadell\nHomologar camper en Rellinars\nHomologar camper en Ripollet\nHomologar camper en Roca del Vallès, La\nHomologar camper en Pont de Vilomara i Rocafort, El\nHomologar camper en Roda de Ter\nHomologar camper en Rubí\nHomologar camper en Rubió\nHomologar camper en Sabadell\nHomologar camper en Sagàs\nHomologar camper en Sant Pere Sallavinera\nHomologar camper en Saldes\nHomologar camper en Sallent\nHomologar camper en Santpedor\nHomologar camper en Sant Iscle de Vallalta\nHomologar camper en Sant Adrià de Besòs\nHomologar camper en Sant Agustí de Lluçanès\nHomologar camper en Sant Andreu de la Barca\nHomologar camper en Sant Andreu de Llavaneres\nHomologar camper en Sant Antoni de Vilamajor\nHomologar camper en Sant Bartomeu del Grau\nHomologar camper en Sant Boi de Llobregat\nHomologar camper en Sant Boi de Lluçanès\nHomologar camper en Sant Celoni\nHomologar camper en Sant Cebrià de Vallalta\nHomologar camper en Sant Climent de Llobregat\nHomologar camper en Sant Cugat del Vallès\nHomologar camper en Sant Cugat Sesgarrigues\nHomologar camper en Sant Esteve de Palautordera\nHomologar camper en Sant Esteve Sesrovires\nHomologar camper en Sant Fost de Campsentelles\nHomologar camper en Sant Feliu de Codines\nHomologar camper en Sant Feliu de Llobregat\nHomologar camper en Sant Feliu Sasserra\nHomologar camper en Sant Fruitós de Bages\nHomologar camper en Vilassar de Dalt\nHomologar camper en Sant Hipòlit de Voltregà\nHomologar camper en Sant Jaume de Frontanyà\nHomologar camper en Sant Joan Despí\nHomologar camper en Sant Joan de Vilatorrada\nHomologar camper en Vilassar de Mar\nHomologar camper en Sant Julià de Vilatorta\nHomologar camper en Sant Just Desvern\nHomologar camper en Sant Llorenç dHortons\nHomologar camper en Sant Llorenç Savall\nHomologar camper en Sant Martí de Centelles\nHomologar camper en Sant Martí dAlbars\nHomologar camper en Sant Martí de Tous\nHomologar camper en Sant Martí Sarroca\nHomologar camper en Sant Martí Sesgueioles\nHomologar camper en Sant Mateu de Bages\nHomologar camper en Premià de Dalt\nHomologar camper en Sant Pere de Ribes\nHomologar camper en Sant Pere de Riudebitlles\nHomologar camper en Sant Pere de Torelló\nHomologar camper en Sant Pere de Vilamajor\nHomologar camper en Sant Pol de Mar\nHomologar camper en Sant Quintí de Mediona\nHomologar camper en Sant Quirze de Besora\nHomologar camper en Sant Quirze del Vallès\nHomologar camper en Sant Quirze Safaja\nHomologar camper en Sant Sadurní dAnoia\nHomologar camper en Sant Sadurní dOsormort\nHomologar camper en Marganell\nHomologar camper en Santa Cecília de Voltregà\nHomologar camper en Santa Coloma de Cervelló\nHomologar camper en Santa Coloma de Gramenet\nHomologar camper en Santa Eugènia de Berga\nHomologar camper en Santa Eulàlia de Riuprimer\nHomologar camper en Santa Eulàlia de Ronçana\nHomologar camper en Santa Fe del Penedès\nHomologar camper en Santa Margarida de Montbui\nHomologar camper en Santa Margarida i els Monjos\nHomologar camper en Barberà del Vallès\nHomologar camper en Santa Maria de Besora\nHomologar camper en Santa Maria de Corcó\nHomologar camper en Santa Maria de Merlès\nHomologar camper en Santa Maria de Martorelles\nHomologar camper en Santa Maria de Miralles\nHomologar camper en Santa Maria dOló\nHomologar camper en Santa Maria de Palautordera\nHomologar camper en Santa Perpètua de Mogoda\nHomologar camper en Santa Susanna\nHomologar camper en Sant Vicenç de Castellet\nHomologar camper en Sant Vicenç dels Horts\nHomologar camper en Sant Vicenç de Montalt\nHomologar camper en Sant Vicenç de Torelló\nHomologar camper en Cerdanyola del Vallès\nHomologar camper en Sentmenat\nHomologar camper en Cercs\nHomologar camper en Seva\nHomologar camper en Sitges\nHomologar camper en Sobremunt\nHomologar camper en Sora\nHomologar camper en Subirats\nHomologar camper en Súria\nHomologar camper en Tavèrnoles\nHomologar camper en Tagamanent\nHomologar camper en Talamanca\nHomologar camper en Taradell\nHomologar camper en Terrassa\nHomologar camper en Tavertet\nHomologar camper en Teià\nHomologar camper en Tiana\nHomologar camper en Tona\nHomologar camper en Tordera\nHomologar camper en Torelló\nHomologar camper en Torre de Claramunt, La\nHomologar camper en Torrelavit\nHomologar camper en Torrelles de Foix\nHomologar camper en Torrelles de Llobregat\nHomologar camper en Ullastrell\nHomologar camper en Vacarisses\nHomologar camper en Vallbona dAnoia\nHomologar camper en Vallcebre\nHomologar camper en Vallgorguina\nHomologar camper en Vallirana\nHomologar camper en Vallromanes\nHomologar camper en Veciana\nHomologar camper en Vic\nHomologar camper en Vilada\nHomologar camper en Viladecavalls\nHomologar camper en Viladecans\nHomologar camper en Vilanova del Camí\nHomologar camper en Vilanova de Sau\nHomologar camper en Vilobí del Penedès\nHomologar camper en Vilafranca del Penedès\nHomologar camper en Vilalba Sasserra\nHomologar camper en Vilanova i la Geltrú\nHomologar camper en Viver i Serrateix\nHomologar camper en Rupit i Pruit\nHomologar camper en Vilanova del Vallès\nHomologar camper en Sant Julià de Cerdanyola\nHomologar camper en Badia del Vallès\nHomologar camper en Palma de Cervelló, La


Ben Noboru Minamide - Rafu Shimpo\nYou are at:Home»Ben Noboru Minamide\nBen Noboru Minamide\nMr. Ben Noboru Minamide, age 86, of Brea, California, passed away peacefully on April 3, 2019. He is survived by his wife Mae Minamide, daughters: Marci (Ariel Amir), Traci (David Wright), Mitzi (Hans Naepflin); grandchildren: Brandon, Wesley, Ryan, and Garrett Kawaguchi; Alec and Emiko Naepflin.\nViewing and funeral service will be held on Wednesday, April 10, 2019. Viewing will be held from 10:00 to 10:30 a.m., followed by funeral service at 11:00 a.m. at Orange County Buddhist Church, 909 S. Dale Ave., Anaheim, CA 92804.\nCasual dress is acceptable for those that prefer.


Download Lagu Haholongi Au Mp3 & Video Gratis\nDownload Lagu MP3 & Video: Haholongi Au\nDownload Lagu Haholongi Au MP3, Video Mp4 & 3GP, Dapat kamu download secara gratis di downloadlagu321.site. Detail Haholongi Au MP3 dapat kamu nikmati dengan cara klik tombol Download Mp3 di bawah CEPAT dan MUDAH, dan untuk link download lagu Haholongi Au ada di halaman selanjutnya.\nLirik lagu batak haholongi au || Laura Nick Manullang♬ Martha Saragih DOWNLOAD MP3\nLAGU BATAK - HAHOLONGI AU (Versi Akustik) Cover♬ Raja Syarif DOWNLOAD MP3\nRani Simbolon - Haholongi Au♬ Elexis Production Music DOWNLOAD MP3\nHaholongi au - Laura Manullang ( Lirik & Terjemahan )♬ Nurhalima Tanjung Channel DOWNLOAD MP3\nHaholongi Au - Dorman Manik ( Official Video )♬ DOR CIPTA MANDIRI DOWNLOAD MP3\nHAHOLONGI AU, RANI SIMBOLON, LAGU BATAK, KARAOKE PRO♬ KARAOKE PROFESIONAL DOWNLOAD MP3\nHendro Sinambela - Haholongi Au Ito | Lagu Batak Terbaru 2020-2021♬ Rosari Record DOWNLOAD MP3\nLaura Manullang - Haholongi au♬ Wahana Records DOWNLOAD MP3\nTHE MISKA - HAHOLONGI AU (Cover)♬ Ricky Hutagaol DOWNLOAD MP3\nErick Sihotang- Haholongi Au | Official Music Video♬ BHK Record DOWNLOAD MP3\nDJ HAHOLONGI AU Versi BUS ALS | LAGU BATAK TERPOPULER | BUS VIRAL | SALAM METAL♬ Sorik Marapi Channel DOWNLOAD MP3\nLAURA NIKS MANULLANG - HAHOLONGI AU - lagu batak lawas paling populer || terbaru 2020♬ GERALDYKU MUSIC OFFICIAL DOWNLOAD MP3\nNirwana Trio - Haholongi Au Ito (Lagu Batak Terbaru 2021) Official Musik Video♬ CMD RECORD DOWNLOAD MP3\nHaholongi Au ito unang ho muba/Lirik lagu♬ ALL MUSIC DOWNLOAD MP3\nHaholongi Au ( The Miska )♬ I L tv DOWNLOAD MP3\nDj Remix Haholongi Au Terbaru 2022 (Si Gardo Remix)♬ Si Gardo DOWNLOAD MP3\nBintang Larosa Panjaitan - HAHOLONGI AU | Lagu Batak Terpopuler 2021 (Official Music Video)♬ Pelita Utama DOWNLOAD MP3\nHAHOLONGI AU SAYANGI MA AU [KARAOKE] RANI SIMBOLON♬ Deddy Silalahi DOWNLOAD MP3\nHaholongi Au - The Miska Lirik Video♬ Lirikustik DOWNLOAD MP3\nHAHOLONGI MA AU - LAURA NICK MANULLANG ( lirik dan artinya )♬ Bayo Sitompul DOWNLOAD MP3\nCari Kata Kunci: Download lagu Haholongi Au Mp3 Gratis, download mp3 Haholongi Au, download musik Haholongi Au, download Haholongi Au mp3, Haholongi Au mp3\nGhost Justin Bieber Cover By Chloe Adams, Lagu La La Di Da Da Di Da, Https Youtu Be Nhu Uwkwv24, Al Ghazali Judul Lagu Kesayanganku, Full Album Degung Sunda, Dj Reydan Battlemix, Lagu Hit Dian Pisesa, Arif Cinta Sampai Mati, Haholongi Au, Kiana Lede Wicked Games, Astarfirullah Hadad Alwi, Tanda Merah New Monata, We Arelegend Motocros, Apalah Artinya Hidupku Tanpamu, Lagu Ambon Terbaru 2022, Iklan Sosis So Nice, A Way To Heaven, Dj Slow Bass, Don T Forget You Belong,


Lirik Lagu Still Virgin Until One Day I Marry You | Lirik Lagu\nHome » Lirik Lagu Still Virgin » Until One Day I Marry You\nLirik Lagu Still Virgin Until One Day I Marry You\nDon?t forget until the day is come\nSuka Dengan Lirik Lagu Until One Day I Marry You dari Still Virgin? Share yuukk!\nGimana pendapatmu dengan Lirik Until One Day I Marry You yang dinyanyikan oleh Still Virgin? Silahkan Beri Komentar\nStill Virgin Until One Day I Marry You • Tahta Band Dunia Laki Laki • Krishna New Spectrum Kau Buatku Menangis • Marcell Siahaan Penantianku • Project Pop Bohong • 8Ball ABG Tolol • Amuk 7 Pelangi • Anis Suraya Kenangan Cinta • Melly Goeslaw Butterfly feat. Andhika Pratama • Ten 2 Five Bila\n0.242 sec - 344.828 KB


▷ Punxgoaran Ku Lempar Kau Nanti Lagu Mp3 Song download ➜ lagump3downloads.net\nYour results: Punxgoaran Ku Lempar Kau Nanti mp3 ✖\nDownload Punxgoaran Ku Lempar Kau Nanti mp3 song NOW!\nFree Mp3 Download ▶ Punxgoaran Ku Lempar Kau Nanti Download lagu Punxgoaran Ku Lempar Kau Nanti dan Streaming Kumpulan lagu Punxgoaran Ku Lempar Kau Nanti MP3 Terbaru Gratis dan Mudah dinikmati and full album.\nPUNXGOARAN - KULEMPAR KAU NANTI (unofficial video) mp3 Duration 4:15 Size 9.73 MB / PUNXGOARAN Official 1\nPUNXGOARAN - ANAK TOBA (Salang-Salang) [Official Video] mp3 Duration 4:08 Size 9.46 MB / PUNXGOARAN Official 2\nPUNXGOARAN - HALAK HITA [Official Video] mp3 Duration 4:11 Size 9.57 MB / PUNXGOARAN Official 3\nKulempar kau nanti!! mp3 Duration 4:10 Size 9.54 MB / Wendi Pratama 4\nPUNXGOARAN - MANGAN MODOM (official music video) mp3 Duration 3:58 Size 9.08 MB / PUNXGOARAN Official 5\nPunxgoaran Ku Lempar Kau Nanti Duración 3:23 Tamaño 4.97 MB / Download Here\nPUNXGOARAN feat RIO SIAHAAN # Matamu Kulempar Kau Nanti mp3 Duration 3:00 Size 6.87 MB / boyhutapea 6\nGUIDO PUNXGOARAN ft RYAN PURBA - ELVI [SIMALUNGUN UHUR UHUR CONCERT] mp3 Duration 5:39 Size 12.93 MB / PUNXGOARAN Official 7\nGO'RAME BAND - SOPANAGAMAN (Official Video) | Lagu Batak mp3 Duration 4:29 Size 10.26 MB / Wahana Records 8\nKu lempar Rambutan kau nanti! mp3 Duration 0:34 Size 1.30 MB / Maula Hakam Arvino 10\nPUNXGOARAN - LUPA DOHO 2021 (UnOfficial Video) #FootageSamosir mp3 Duration 6:39 Size 15.22 MB / Orang Sukses 11\nKu Akan Menanti - Nikita Willy [Lirik]🎶 mp3 Duration 4:14 Size 9.69 MB / Its Gibran 12\nPUNXGOARAN - HONA LIBAS (vl) mp3 Duration 3:21 Size 7.67 MB / PUNXGOARAN Official 13\nKu lempar kau nanti mp3 Duration 1:00 Size 2.29 MB / BoskanayaTv 14\nPUNXGOARAN with SMeCK HOOLIGAN Pematang Siantar mp3 Duration 0:56 Size 2.14 MB / Fadly palii 15\nkulempar kau menyambut❗ kutarik kau mengikut‼ pemancing mp3 Duration 8:03 Size 18.42 MB / fadli allink 16\nYusni Hamid - Kau Yang Kunanti (Official Audio Video) mp3 Duration 3:21 Size 7.67 MB / Dunia Muzik Warner Malaysia 17\nMusic Punxgoaran Ku Lempar Kau Nanti 100% FREE!\nDingin Ari Liberty\nIllahilas Tulilfirdau Di Ah La\nAmelia Sewulan Semaning\nLagu Hadad Alwi Terbaru\nIwan Fals Sumabng\nNaif Benci Mencinta\nKata Kata Sedih Terakhir Untuk Pacar Animasi\nDewe Dewe Yeni Om Adella\nUbur Ubur Dedy Pitak\nTolaal Badru Az Zahir\nGuran Ki Na Kalon Kidmiya Hai Dil\nMusik Dj Tentan Rindu\nMboten Susah Karo Koe\nBetrand Peto Sahabat Kecilan Anic Ayang Ayang\nLagu Lombok Haris Dan Hany\nTri Suka Padi\nDj Satisfa Ramat Tahalu\nDua Pilihan Rampak\nRelaxing Demi Cinta Koplo\nFelix Irwan Di Matamu\nTarik Sis Semongko I Kopi Lambaga\nLagu Gitar Aceh Full Album\nDj Lagu 5 Langkah\nDownload Lagu Dangdut Musik Jathilan Mp3


Damaged Toyota Camry Car For Sale And Auction | 4T1Be46K59U345164\nVehicle ID 49403788\nVehicle ID: 49403788\nOdometer Reading: 156912 Actual Miles\nDescription: Toyota\tCamry\t2.4L DOHC VVT-i 16-valve Damage: unknown. Starts. Estimated pre-damage value: $4,525


Result Keluaran HK 4 Juni 2020 | NAGA 4D\nKeluaran angka togel hongkong pada hari minggu malam 4/6/2020 adalah 0926.\nUntuk sobat hk yang sedang tidak ada waktu luang meracik prediksi sendiri. Silahkan sobat membaca halaman prediksi hk jum’at, untuk mencari prediksi hk 5 Juni 2020.


Lirik My Secret Romance Ep 8 Cover Mp3 [8.48 MB] | Phono Synthesis Music\nResults for Lirik My Secret Romance Ep 8 Cover\nReviewed by Kevin on Monday October 22 2018 ★ 93 out of 97 based on 35 user ratings\nFree Lirik My Secret Romance Ep 8 Cover Download Mp3 ● Free Mp3 Lirik My Secret Romance Ep 8 Cover ● Mp3 Downloader Lirik My Secret Romance Ep 8 Cover Free Download ● Mp3 Download Lirik My Secret Romance Ep 8 Cover Mobile ● Download Free Lirik My Secret Romance Ep 8 Cover Music Online ● Mp3 Lirik My Secret Romance Ep 8 Cover Songs Free Download ● Mp3 Download Lirik My Secret Romance Ep 8 Cover Youtube.\nLirik Lagu Same (똑 같아요) - Song Ji Eung & Sung Hoon [Ost. My Secret Romance]\nLIRIK & TERJEMAHAN SAME (OST MY SECRET ROMANCE) - SONG JI EUN & SUNG HOON\nMy Secret Romance OST - Same (똑 같아요) Song Ji Eun ft Sung Hoon cover\nKARAOKE + EASY LYRICS INSTRUMENTAL - MY SECRET ROMANCE OST - SAME\nSong Ji Eun & Sung Hoon – Same [Sub Español + Han + Rom] My Secret Romance OST Parte 1\nSame (똑 같아요) - Song Ji Eun - My Secret Romance OST [Spanish Cover]\n• LYRIC Song Ji Eun ft Sung Hoon Same ost my secret romance\n• Hyolyn- 'Become Each Other's Tears' (Hwarang: The Beginning OST, Part 5) [Han|Rom|Eng lyrics]\n• hyun bin-that man lyrics (eng+korea sub) ost secret garden\n• JUNG EUN JI 정은지: You Are My Garden 그대란 정원 Lyrics [Han/Rom/Eng]\n#LirikMySecretRomanceEp8Cover #LirikMySecretRomanceEp8CoverMp3 #LirikMySecretRomanceEp8CoverRingtone #LirikMySecretRomanceEp8CoverVideo #LirikMySecretRomanceEp8CoverMp4 #LirikMySecretRomanceEp8CoverLyrics #LirikMySecretRomanceEp8CoverChord #Mp3 #FreeMp3 #FreeMp3Download